tripathysagar/odia_wiki huggingface dataset:
ରାମନାଥସ୍ୱାମୀ ମନ୍ଦିର,ତାମିଲନାଡୁ ରାଜ୍ୟର ରାମନାଥପୁରମ ଜିଲ୍ଲାରେ ଅବସ୍ତିତ। ଏହା ଭାରତର ଚାରିଧାମ ମଧ୍ୟରେ ଅନ୍ୟତମ। ଇତିହାସ ରାମେଶ୍ୱର ସହରର କେନ୍ଦ୍ରସ୍ଥଳରେ ରହିଛି ସ୍ୱାମୀନାଥ ମନ୍ଦିର।ଏହି ମନ୍ଦିରରେ ରାମେଶ୍ୱର ପୂଜା ପାଆନ୍ତି।ଏଥିପାଇଁ ସହରର ନାମ ହୋଇଛି ରାମେଶ୍ୱରମ।ଦ୍ୱାଦଶ ଶତାବ୍ଦୀରେ ପାଣ୍ଡ୍ୟ ରାଜବଂଶଦ୍ୱାରା ରାମନାଥସ୍ୱାମୀ ମନ୍ଦିର ନିର୍ମାଣ କରାଯାଇଥିଲା। ପୌରାଣିକ ହିନ୍ଦୁ ପୁରାଣ ଅନୁସାରେ ଲଙ୍କାର ଦୁଷ୍ଟ ରାକ୍ଷସ,ରାବଣ କବଳରୁ ସୀତାଙ୍କୁ ଉଦ୍ଧାର କରିବାପାଇଁ ରାମଙ୍କୁ ରାମେଶ୍ୱରମରୁ ଶ୍ରୀଲଙ୍କା (ଲଙ୍କା) ପର୍ଯ୍ୟନ୍ତ ଏକ ସେତୁ ନିର୍ମାଣ କରିବାକୁ ପଡ଼ିଥିଲା ।ଏଥିପାଇଁ ସେ ବନରସେନାର ସହଯୋଗ ମଧ୍ୟ ଲୋଡିଥିଲେ।ବିଷ୍ଣୁଙ୍କର ସପ୍ତମ ଅବତାର ହେଉଛନ୍ତି ରାମ ।ରାମଙ୍କ ଈଶ୍ୱର ରାମେଶ୍ୱର ଭାବେ ସର୍ବବିଦିତ ହୁଅନ୍ତି ଶିବ। ପୂଜାବିଧି ରାମେଶ୍ୱରମ (ରାମନାଥସ୍ୱାମୀ)ମନ୍ଦିର ତାମିଲନାଡୁର ରାମନାଥପୁରମ ଜିଲ୍ଲା ଅନ୍ତର୍ଗତ ପମ୍ବନ ଦ୍ୱୀପାଞ୍ଚଳସ୍ଥିତ ରାମେଶ୍ୱରମ ଏକ ପବିତ୍ର ସହର ।ଏହି ସହର ଭାରତର ଏକ ପ୍ରମୁଖ ତୀର୍ଥକ୍ଷେତ୍ର ତଥା ପର୍ଯ୍ୟଟନସ୍ଥଳ ଭାବେ ପରିଗଣିତ ହୋଇଆସୁଛି।ଏଠାରେ ପ୍ରସିଦ୍ଧ ରାମନାଥସ୍ୱାମୀ ମନ୍ଦିର ଅବସ୍ଥିତ।ଭାରତର ପ୍ରସିଦ୍ଧ ଚାରି ଧାମ ମଧ୍ୟରେ ରାମେଶ୍ୱରମର ସ୍ଥାନ ସ୍ୱତନ୍ତ୍ର।ଏଠାରେ ରହିଛି ଏକ ବୃହଦାକର ଜ୍ୟୋତିର୍ଲିଙ୍ଗ।ରାମେଶ୍ୱରମ୍କୁ ଦକ୍ଷିଣ ଭାରତର ବନାରସ ବୋଲି କୁହାଯାଏ। ସହରଟିର ନାମ ଅନୁସାରେ ପମ୍ବର ଦ୍ୱିପଞ୍ଚଳର ନାମ ହୋଇଛି ରାମେଶ୍ୱରମ୍ ଦ୍ୱୀପ।ଭାରତ ଓ ଶ୍ରୀଲଙ୍କା ମଧ୍ୟରେ ଯେଉଁ ସମୁଦ୍ର ରହିଛି ତାହା ଉପରେ ସେତୁ ଥିବାରୁ ଏହାର ନାମକରଣ ହୋଇଛି ସେତୁସମୁଦ୍ରମ।ରାମେଶ୍ୱରମ ଅଭ୍ୟନ୍ତରରେ ଏବଂ ବାହାରେ ରହିଛି 64ଟି ପବିତ୍ର ଜଳାଶୟ। ପୁରାଣ ଅନୁସାରେ ଏଗୁଡିକ ମଧ୍ୟରୁ 24ଟିର ମହିମା ଅତ୍ୟନ୍ତ ତାତ୍ପର୍ଯ୍ୟପୂର୍ଣ୍ଣ।ଏହିସବୁ ଜଳାଶୟର ଜଳର ସ୍ୱାଦ ଭିର୍ନ୍ନଭିନ୍ନ। ଏବଂ ଏଠାରେ ଥିବା ଗନ୍ଧମାର୍ଦ୍ଦନ ପର୍ବତ,ସେତୁକରାଇ,ରାମେଶ୍ୱରମ ବେଳାଭୂମି,ପମ୍ବନ ରେଳ ସେତୁ,ଧନୁଷକୋଡ଼ି,ଅଗ୍ନିତୀର୍ଥ,ଏରୱାଡ଼ି ପର୍ଯ୍ୟଟକଙ୍କ ଆକର୍ଷଣର କେନ୍ଦ୍ରବିଦୁ ପାଲଟିଥାଏ।
ବନମାଳି ପତି ଥିଲେ ଜଣେ ପଣ୍ଡିତ, ଶାସ୍ତ୍ରଜ୍ଞ, ଓ ପୋଥିପ୍ରେମୀ ତଥା ପୁରୀ ଜିଲା ବଳଙ୍ଗା ଗ୍ରାମର ରାଧାକୃଷ୍ଣ ଥିଏଟର୍ର ମାଲିକ। ଅଶ୍ୱିନୀ କୁମାର ଘୋଷ ୧୯୧୫ ମସିହାରେ ନିଜର ପ୍ରଥମ ନାଟକ  'ଭୀଷ୍ମ'  ରଚନା କରିଥିଲେ ।  'ଶେଓଜୀ'  ଥିଲା ତାଙ୍କର ଦ୍ୱିତୀୟ ଏବଂ ଏକ ଐତିହାସିକ ନାଟକ। ୧୯୧୮ ମସିହାରେ ଏହି ନାଟକ ପରିବେଷଣ ଅବସରରେ ପୁରୀ ଜିଲ୍ଲା ବଳଙ୍ଗା ଗ୍ରାମର ଜମିଦାର ବନମାଳି ପତିଙ୍କ ସହ ତାଙ୍କ ସାକ୍ଷାତ ଏକ ଐତିହାସିକ ମୂହୁର୍ତ୍ତ। ବନମାଳି ପତି ନିଜର ରାଧାକୃଷ୍ଣ ଥିଏଟର୍ ନିମନ୍ତେ ନିୟମିତ ନାଟକ ଲେଖିବା ପାଇଁ ଅଶ୍ୱିନୀଙ୍କୁ ଅନୁରୋଧ କଲେ ଯାହା ଫଳସ୍ୱରୂପ ସେ ଅନେକ ନାଟକ ରଚନା କଲେ। ଏକଦା ଏକ ଭିନ୍ନ ମତ ପୋଷଣ କରିଥିଲେ ଗୋପୀନାଥ ମହାନ୍ତି। ତାଙ୍କର ଗବେଷଣା ଓ ନିଷ୍କର୍ଷର ଆଧାର ଯେଉଁ ପୋଥି ଥିଲା,  ମହାଭାରତ ର ସେହି ପୋଥିର ନାମ ସେ ଦେଇଥିଲେ  ବଳଙ୍ଗା ପୋଥି । କାରଣ ସେ ପୋଥି ସେ ପାଇଥିଲେ ପୁରୀ ଜିଲା ବଳଙ୍ଗା ଗ୍ରାମର ଜମିଦାର ତଥା ଧନୀ ସାହୁକାର ୰ବନମାଳି ପତିଙ୍କ ଘରୁ। ସେ ଥିଲେ ପଣ୍ଡିତ, ଶାସ୍ତ୍ରଜ୍ଞ ଓ ପୋଥିପ୍ରେମୀ।
ସବିତା କୁମାରୀ ପଣ୍ଡା କୌଣସି ପ୍ରକାର ଅାନୁଷ୍ଠାନିକ ପ୍ରଶିକ୍ଷଣ ନେଇ ନ ଥିବା ପର୍ବତ ଅାରୋହିଣୀ। ସେ ହିମାଳୟ ପର୍ବତମାଳାର ଦ୍ୱିତୀୟ ସର୍ବୋଚ୍ଚ ଗିରିଶୃଙ୍ଗ କାମେଟ୍ ଉପରେ ବିଜୟ ହାସଲ କରିଥିଲେ। ତାଙ୍କର ଏହି ସଫଳତା ପରବର୍ତ୍ତୀ ସମୟରେ ପ୍ରଥମ ଏଭରେଷ୍ଟ ବିଜୟିନୀ କଳ୍ପନା ଦାଶ ତଥା ଏକାଧିକ ଏଭରେଷ୍ଟ ବିଜୟୀଙ୍କୁ ପ୍ରେରଣା ପ୍ରଦାନ କରିଥିଲା। ସବିତା କୁମାରୀ ପଣ୍ଡାଙ୍କ ଜନ୍ମ ପୁରୀ ଜିଲ୍ଲା ସତ୍ୟବାଦୀ ଥାନା ଅନ୍ତର୍ଗତ ସାକ୍ଷୀଗୋପାଳ ଗାଁରେ। ସେ ସମୁଦ୍ରକୂଳିଅା ଝିଅ ନାମରେ ପରିଚିତ। ପର୍ବତାରୋହଣ ଯାତ୍ରା: ସବିତା କୁମାରୀ ପଣ୍ଡା ପର୍ବତାରୋହଣ ପାଇଁ କୌଣସି ପ୍ରକାରର ପ୍ରଶିକ୍ଷଣ ଲାଭ କରି ନାହାନ୍ତି। ସ୍କୁଲ୍ ସମୟରୁ ସବିତାଙ୍କର ଖେଳାଖେଳି ପ୍ରତି ରୁଚି ରହିଥିଲା। ସେଥିପାଇଁ ପର୍ବତାରୋହଣ ଅଭିଯାନର ସୁଯୋଗ ତାଙ୍କୁ ଅକସ୍ମାତ୍ ମିଳିଥିଲା। କ୍ରୀଡ଼ା ନିର୍ଦ୍ଦେଶାଳୟ ପକ୍ଷରୁ ମନୋନୀତ ହୋଇ ସେ ୧୯୯୮ ଫେବ୍ରୁଅାରିରେ ଚଣ୍ଡିଗଡ଼ ରାଷ୍ଟ୍ରୀୟ ଦୁଃସାହସିକ କ୍ରୀଡ଼ା ଉତ୍ସବରେ ଭାଗନେଇଥିଲେ ଏବଂ ମନାଲିରେ ସ୍ନୋ-ସ୍କିରେ ଶ୍ରେଷ୍ଠ ପୁରସ୍କାର ମଧ୍ୟ ହାସଲ କରିଥିଲେ। ଏହି ସଫଳତା ହିଁ ସବିତାଙ୍କୁ କାମେଟ୍ ଅଭିଯାନ ଅାଡକୁ ଅଗ୍ରସର କରିଥିଲା। ପର୍ବତାରୋହଣରେ ତାଙ୍କର କୌଣସି ଅାନୁଷ୍ଠାନିକ ପ୍ରଶିକ୍ଷଣ ନ ଥିବାରୁ ଭାରତ ସରକାରଙ୍କ ପକ୍ଷରୁ ଦାୟିତ୍ୱରେ ଥିବା ଇଣ୍ଡିଅାନ୍ ମାଉଣ୍ଟେନିଅରିଂ ଫେଡେରେସନ୍  (ଅାଇ.ଏମ୍. ଏଫ୍) ତାଙ୍କୁ ଏହି ଯାତ୍ରା ପାଇଁ ପ୍ରଥମେ ଅନୁମତି ପ୍ରଦାନ କରି ନ ଥିଲେ । ମାତ୍ର ହରିଅାଣା ସରକାରଙ୍କ ପକ୍ଷରୁ ଅାୟୋଜିତ ଦୁଃସାହସିକ କ୍ରୀଡ଼ା ଉତ୍ସବ ଦାୟିତ୍ୱରେ ଥିବା ରାଜୀବ ମିତା ସବିତାଙ୍କୁ ଅାଗକୁ ଯିବାରେ ସହଯୋଗ କରିଥିଲେ। ସେଠାରେ ସେ ନିୟମିତ ଯୋଗ ଓ ପ୍ରାଣାୟମ୍ ଅଭ୍ୟାସ କରୁଥିଲେ। ଅାନୁଷ୍ଠାନିକ ଭାବେ କୌଣସି ପ୍ରଶିକ୍ଷଣ ଗ୍ରହଣ ନ କରିଥିବା ସତ୍ତ୍ୱେ ସବିତାଙ୍କର ଗୋଡହାତ ଫୁଲିଯିବା, ମୁଣ୍ଡ ବୁଲାଇବା, ରକ୍ତବାନ୍ତି ହେବା ତଥା ପାଗଳ ପରି ଲାଗିବା ଭଳି କିଛି ଲକ୍ଷଣ ପରିଲକ୍ଷିତ ହୋଇ ନ ଥିଲା। ଏହି ସବୁ ଲକ୍ଷଣକୁ ହାଇ ଅଲ୍ଟିଚୁ୍ୟଡ୍ ବୋଲି କୁହାଯାଏ। ସବିତା ଶାରୀରିକ ସ୍ତରରେ ଯେପରି ସୁସ୍ଥ ଥିଲେ ସେହିପରି ମାନସିକ ସ୍ତରରେ ମଧ୍ୟ ଦୃଢ଼ ଥିଲେ। ସେ ଥିଲେ ଖୁବ୍ ଲକ୍ଷ୍ୟନିଷ୍ଠ ସେଥିପାଇଁ ବାରଜଣିଅା କାମେଟ୍ ଅଭିଯାତ୍ରୀ ଦଳରୁ ଯେଉଁ ପାଞ୍ଚ ଜଣ ଶେଷରେ ପହଞ୍ଚି ଥିଲେ ସେମାନଙ୍କ ମଧ୍ୟରେ ସବିତା ମଧ୍ୟ ଥିଲେ ଜଣେ। କେନ୍ଦ୍ରୀୟ ହିମାଳୟର କାନ୍ସ୍କର ପର୍ବତଶ୍ରେଣୀର ଉଚ୍ଚତମ ଗିରିଶୃଙ୍ଗ ହେଉଛି କାମେଟ୍। ଏହି ଗିରିଶୃଙ୍ଗ ହିମାଳୟ ପର୍ବତମାଳାର ଦ୍ୱିତୀୟ ସର୍ବୋଚ୍ଚ ଗିରିଶୃଙ୍ଗ। ୧୯୮୮ ମସିହାରେ କାମେଟ୍ ଅଭିଯାନରେ ଅଗ୍ରସର ହୋଇଥିବା ଏହି ଅଭିଯାତ୍ରୀ ଜଣକ ଜୁଲାଇ ୧୪ ତାରିଖରେ ୭୭୫୬ ମିଟର ଉଚ୍ଚ ଗିରିଶୃଙ୍ଗ ଉପରେ ବିଜୟ ହାସଲ କରିଥିଲେ। ସବିତାଙ୍କ ପୂର୍ବରୁ ଓଡ଼ିଶାର ବା ଭାରତର କୌଣସି ମହିଳା ଅଭିଯାତ୍ରୀ ବିନା ଅାନୁଷ୍ଠାନିକ ପ୍ରଶିକ୍ଷଣରେ ଏପରି ଏକ ଦୁଃସାହସିକ ଅଭିଯାନର ବିଜୟ ହାସଲ କରି ନ ଥିଲେ। ସବିତାଙ୍କର ଏହି ସଫଳତା କେବଳ ଓଡ଼ିଶା ପାଇଁ ନୁହେଁ ବରଂ ଭାରତ ପାଇଁ ଥିଲା ଏକ ଗର୍ବର ବିଷୟ। ବିଶ୍ୱର ଦ୍ୱିତୀୟ ସର୍ବୋଚ୍ଚ ଗିରିଶୃଙ୍ଗ ଉପରେ ବିଜୟ ହାସଲ କରିଥିଲେ ମଧ୍ୟ ଏପଯର୍ୟନ୍ତ ସବିତାଙ୍କର ଏଭରେଷ୍ଟ ବିଜୟର ସ୍ୱପ୍ନ ପୂରଣ ହୋଇପାରି ନାହିଁ। ୨୦୦୩ ନେହେରୁ ଇନ୍ଷ୍ଟିଚୁ୍ୟଟ୍ ଅଫ୍ ମାଉଣ୍ଟେନିଅରିଂ ପକ୍ଷରୁ ଏହି ସୁଯୋଗ ମିଳିଥିଲା ମାତ୍ର ସେମାନେ ଏଥିପାଇଁ ୧୭ ଲକ୍ଷ ଟଙ୍କା ଚାହିଁଥିଲେ। ଏତେ ଗୁଡ଼ିଏ ସମ୍ବଳ ସବିତାଙ୍କ ପାଖରେ ନ ଥିବାରୁ ଏଭରେଷ୍ଟର ସ୍ୱପ୍ନ ସ୍ୱପ୍ନରେ ରହିଯାଇଛି। ପ୍ରଶିକ୍ଷଣ ଶିକ୍ଷା: ସବିତା ପର୍ବତାରୋହଣରେ ବେସିକ୍ କୋର୍ସ ଓ ଅାଡ୍ଭାନ୍ସ କୋର୍ସ ମଧ୍ୟ କରିଛନ୍ତି। ରୁଷିକେଶରୁ ରୁଦ୍ରପ୍ରୟାଗ ପର୍ଯ୍ୟନ୍ତ ପର୍ବତାରୋହଣ ସହିତ ନେପାଳର ପୋଖରାଠାରେ ୧୨୦୦୦ ଫୁଟ୍ ଉଚ୍ଚତାରେ ଟ୍ରେନିଂ ଏବଂ ରକ୍ କ୍ଲାଇମିଂ ପ୍ରଶିକ୍ଷଣ ଶିକ୍ଷା ଗ୍ରହଣ କରିଛନ୍ତି।
ଏହି ଲେଖାଟି ଓଡ଼ିଶାର ଭୁବନେଶ୍ୱରରେ ଥିବା ଜୀବ ଉଦ୍ୟାନ ଉପରେ । ବାକି ସବୁ ପାଇଁ ନନ୍ଦନକାନନ ଦେଖନ୍ତୁ । ନନ୍ଦନକାନନରେ ଓଡ଼ିଶାର ରାଜଧାନୀ ଭୁବନେଶ୍ୱର ନିକଟରେ ଥିବା ଚନ୍ଦକା ଜଙ୍ଗଲ ଭିତରେ ପ୍ରାକୃତିକ ପରିବେଶରେ ଥିବା ଚିଡ଼ିଆଖାନା । ଏହା ମୋଟ ୪୦୦ ହେକ୍ଟର ଜମି (୯୦୦ ଏକର)ମଧ୍ୟରେ ଚିଡିଆଖାନା ଓ ବଟାନିକାଲ ବଗିଚା ରହିଛି  । ୧୯୬୦ ମସିହାରେ ଏହା ପ୍ରତିଷ୍ଠା କରାଯାଇଥିଲା ଓ ୧୯୭୯ ମସିହାରେ ସାଧାରଣ ଲୋକଙ୍କ ପାଇଁ ଖୋଲାଯାଇଥିଲ। । ନନ୍ଦନକାନନର ଅର୍ଥ ସ୍ୱର୍ଗର ବଗିଚା ଏହା ଏସିଆର ସବୁଠୁ ବଡ଼ ଚିଡ଼ିଆଖାନା ଓ ପୃଥିବୀର ସବୁଠୁ ବଡ଼ ବିରଳ ଧଳାବାଘ ପ୍ରଜନନ କେନ୍ଦ୍ର । ଏହା ମୁଖ୍ୟତଃ ଦୁଇ ଭାଗରେ ବିଭକ୍ତ । ଜୀବଜନ୍ତୁ ଉଦ୍ୟାନ ଓ ଉଦ୍ଭିଦ ଉଦ୍ୟାନ ।  ର ସଦସ୍ୟତା ହାସଲ କରିବାରେ ଏହି ଚିଡ଼ିଆଖାନା ଭାରତରେ ପ୍ରଥମ । ୧୯୯୯ ଓଡ଼ିଶା ମହାବାତ୍ୟା ଓ ୨୦୧୯ ଫଣୀ ବାତ୍ୟାରେ ନନ୍ଦନକାନନର ବ୍ୟାପକ କ୍ଷୟକ୍ଷତି ଘଟିଥିଲା । ୨୦୧୭-୧୮ର ରିପୋର୍ଟ ଅନୁଯାୟୀ ନନ୍ଦନକାନନକୁ ପ୍ରତିବର୍ଷ ୩୩ଲକ୍ଷ ଲୋକ ବୁଲିବାକୁ ଆସନ୍ତି । ଇତିହାସ ୧୯୬୦ମସିହାରେ ଦିଲ୍ଲୀଠାରେ ଅନୁଷ୍ଠିତ ହେଉଥିବା ବିଶ୍ୱ କୃଷି ମେଳାର ଓଡ଼ିଶା ଷ୍ଟଲରେ କିଛି ଦୁର୍ଲଭ ଗଛ ଓ ବଣ୍ୟଜନ୍ତୁଙ୍କୁ ସାମିଲ କରିବାକୁ ନିଷ୍ପତି ନିଆଯାଇଥିଲା । ଏଥିନିମନ୍ତେ ଓଡ଼ିଶାର ବିଭିନ୍ନ ସ୍ଥାନରୁ କିଛି ବଣ୍ୟଜନ୍ତୁଙ୍କୁ ଏକାଠି କରି ଦିଲ୍ଲୀ ନିଆଯାଇଥିଲା । ଦିଲ୍ଲୀ ଯାଇଥିବା ଏହି ବଣ୍ୟଜନ୍ତୁମାନେ ଓଡ଼ିଶା ଫେରିବା ପରେ, ସେମାନଙ୍କୁ ରଖିବା ନିମନ୍ତେ ଖଣ୍ଡଗିରିଠାରେ ଏକ ଅସ୍ଥାୟୀ ଗୃହ ନିର୍ମାଣ କରାଯାଇଥିଲା । ଏହି କାମରେ ନେତୃତ୍ୱ ନେଇଥିଲେ ପୁରୀର ଫରେଷ୍ଟ ଅଫିସର ପି ମହେନ୍ଦ୍ର ଓ ଦେଓଗଡ଼ର ଫରେଷ୍ଟ ଅଫିସର ଜି କେ ଦାସ । ଖଣ୍ଡଗିରିର ଜୈନମୁନୀମାନେ ଏହି ବଣ୍ୟଜନ୍ତୁମାନଙ୍କର ଖାଦ୍ୟପେୟର ଦାୟିତ୍ୱ ନେଇଥିଲେ । ସେତେବେଳର ମୁଖ୍ୟମନ୍ତ୍ରୀ ହରେକୃଷ୍ଣ ମହତାବ ଏହି ବଣ୍ୟଜନ୍ତୁମାନଙ୍କୁ ଦେଖିବା ପରେ ଓଡ଼ିଶାରେ ଏକା ଚିଡ଼ିଆଖାନା ପ୍ରତିଷ୍ଠା କରିବାର ପ୍ରକ୍ରିୟା ଆରମ୍ଭ କରାଯାଇଥିଲା । ପ୍ରଥମେ ଖଣ୍ଡଗିରି ନିକଟସ୍ଥ ଘାଟିକିଆକୁ ଚିଡ଼ିଆଖାନା ନିମନ୍ତେ ବିଚାର କରାଯାଇଥିଲା କିନ୍ତୁ, ଆବଶ୍ୟକ ଜଳର ଅଭାବ ହେତୁ ଏହାକୁ ବାଦ ଦିଆଯାଇ ଚନ୍ଦକା ଜଙ୍ଗଲ ଭିତରେ ଥିବା କାଞ୍ଜିଆ ହ୍ରଦ ତଟରେ ଥିବା ଜୁଝାଗଡ଼କୁ ବଛାଗଲା । ଏହା ବାରଙ୍ଗ ରେଳ ଷ୍ଟେସନ ନିକରରେ ମଧ୍ୟ ଥିଲା । ଜୁଝାଗଡ଼ରେ ଜୀବ ଉଦ୍ୟାନ ଓ କୃଷ୍ଣସାଗର ଫରେଷ୍ଟ ବ୍ଲକରେ ଉଦ୍ଭିଦ ଉଦ୍ୟାନ ପ୍ରତିଷ୍ଠା କରାଯିବାକୁ ନିଷ୍ପତି ନିଆଯାଇଥିଲା । ଭୁବନେଶ୍ୱରରୁ ଏକ ସିଧା ରାସ୍ତା ତିଆରି କରାଯିବାକୁ ମଧ୍ୟ ନିଷ୍ପତି ନିଆଯାଇଥିଲା । କାଞ୍ଜିଆ ହ୍ରଦକୁ ଉନ୍ନତ କରାଯାଇ ବିଭିନ୍ନ ପ୍ରକାରର ଜଳଜୀବମାନଙ୍କୁ ରଖିବାକୁ ମଧ୍ୟ ନିଷ୍ପତି ନିଆଗଲା । ୧୯୬୩ମସିହାରେ ଉଦ୍ଭିଦ ଉଦ୍ୟାନ ଖୋଲାଗଲା । ୧୯୬୪ମସିହାରେ କଲିକତାର ଆଲିପୁର ଚିଡ଼ିଆଖାନାରୁ ଗୋଟିଏ ବାଘ, ଦୁଇଟି ଆଫ୍ରିକୀୟ ସିଂହ, ଦୁଇଟି ମଗର ଓ ଗୋଟିଏ ପୁମା ଅଣା ଯାଇଥିଲା । ୧୯୮୧ ମସିହାରେ ଏହି ଚିଡ଼ିଆଖାନାକୁ  "ନନ୍ଦନକାନନ ଜୀବ ଉଦ୍ୟାନ"  ଭାବରେ ନାମିତ କରାଗଲା । ୨୦୦୯ ମସିହାରେ ନନ୍ଦନକାନନ ଜୀବ ଉଦ୍ୟାନ, ୱାଜାର ଅନ୍ତର୍ଭୁକ୍ତ ହେଇଥିଲା । ଅଧିବାସୀ ଜୀବଜନ୍ତୁ ନନ୍ଦନକାନନରେ ୧୬୬ଟି ପ୍ରଜାତିର ୧୬୬୦ଟି ଜୀବଜନ୍ତୁ ଅଧିବାସ କରନ୍ତି । ଏଥିରେ ୬୭ଟି ପ୍ରଜାତିର ସ୍ତନ୍ୟପାୟୀ, ୮୧ ପ୍ରଜାତିର ପକ୍ଷୀ ଓ ୧୮ଟି ପ୍ରଜାତିର ସରୀସୃପ ଅନ୍ତର୍ଭୁକ୍ତ । ୨୦୦୮-୦୯ ମସିହାରେ ଏଠାରେ ଜୀବଜନ୍ତୁଙ୍କ ମୃତ୍ୟୁହାର ୩.୧% ଥିଲା, ଯାହା ଜାତୀୟ ହାର ୧୦%ରୁ କମ ଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୭ ଅଗଷ୍ଟ ବର୍ଷର ୨୧୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୨୦ତମ  । ବର୍ଷ ଶେଷ ହେବା ପାଇଁ ଆଉ ୧୪୬ ଦିନ ବାକି ଅଛି ।
ପ୍ରଭାକର ବେହେରା  (୧ ଅଗଷ୍ଟ ୧୯୧୯ - ୧ ଜାନୁଆରୀ ୨୦୧୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ପ୍ରଭାକର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୬୧ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ କରଞ୍ଜିଆ ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ପ୍ରଭାକର ବେହେରା ୧୯୧୯ ମସିହାର ଅଗଷ୍ଟ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିମ୍ବାଧର ବେହେରା । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ । ତାଙ୍କ ପତ୍ନୀଙ୍କ ନାମ ଶ୍ରଦ୍ଧାମୋନୀ ବେହେରା । ରାଜନୈତିକ ଜୀବନ ପ୍ରଭାକର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ପ୍ରଭାକର ୧୯୧୯ ମସିହାର ଜାନୁଆରୀ ମାସ ୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୦ବର୍ଷ ବୟସ ହୋଇଥିଲା ।
ଅମୃତଭଣ୍ଡା  (ଇଂରାଜୀ କାରିବ ଭାଷାରୁ ସ୍ପାନିସ ପାପାଉ   ବା ପାଉପାଉ  କୁ ଆସିଛି) କାରିକା ପପାୟା   ଗଛର ଏକ ଫଳ , ଏହାର ଜାତି କାରିକା    । ଏହାର ଜନ୍ମ ଆମେରିକାର ସମତଳ ଅଞ୍ଚଳରେ , ପରେ ପ୍ରଥମ କରି ଏହା ମେକ୍ସିକୋରେ ଚାଷ କରାଯାଇଥିଲା । ଅମୃତଭଣ୍ଡା/କାରିକା ପପାୟା   ପ୍ରଥମ ଫଳନ୍ତି ଗଛ ଥିଲା ଯାହାର ଜିନୋମ   ତଥ୍ୟଗତ କରାଯାଇପାରିଥିଲା । . ଦ୍ରଷ୍ଟବ୍ୟ ବାହାର ଲିଙ୍କ : : 2013-05-21 . :  ?
ସେଫଟାଜିଡିମ/ଆଭିବାକ୍ଟମ ଏକ ଔଷଧ ମିଶ୍ରଣ ଯେଉଁଥିରେ ସେଫାଲୋସ୍ପୋରିନ ଆଣ୍ଟିବାୟୋଟିକ ଶ୍ରେଣୀର ସେଫଟାଜିଡିମ ଓ -ଲାକ୍ଟାମେଜ ଇନହିବିଟର ଶ୍ରେଣୀର ଆଭିବାକ୍ଟାମ ଥାଏ ଓ ଏହାର ଏକ ବ୍ୟବସାୟୀକ ନାମ ଆଭିକାଜ   ଅଟେ । ଜଟିଳ ଉଦର ସଂକ୍ରମଣ, ମୂତ୍ରନଳୀ ସଂକ୍ରମଣ ଏବଂ ନିମୋନିଆ ରୋଗର ଚିକିତ୍ସା ପାଇଁ ଏହା ବ୍ୟବହୃତ ହୁଏ  ଯେତେବେଳେ ଅନ୍ୟ ବିକଳ୍ପଗୁଡ଼ିକ କାର୍ଯ୍ୟକାରୀ ହୁଏନି, ସେତେବେଳେ ଏହା ଦିଆଯାଏ  ଏହା ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଜ୍ୱର, ଯକୃତ ସମସ୍ୟା, ମୁଣ୍ଡବିନ୍ଧା, ଶୋଇବାରେ ଅସୁବିଧା ଏବଂ ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ହୋଇପାରେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, ବାତ ଏବଂ କ୍ଲସ୍ଟ୍ରିଡିଅମ ଡିଫିସିଲ ଜନିତ ତରଳ ଝାଡ଼ା ହୋଇପାରେ  ଗର୍ଭାବସ୍ଥାରେ ବ୍ୟବହାର ନିରାପଦ ମନେହେଉଥିଲେ ମଧ୍ୟ ଏହି ଗୋଷ୍ଠୀରେ ଔଷଧ ଭଲ ଭାବରେ ଅଧ୍ୟୟନ କରାଯାଇ ନାହିଁ  କିଡନୀ ଜନିତ ସମସ୍ୟାରେ ଥିବା ଡୋଜଗୁଡିକ ସଠିକ ଭାବରେ ଦେବା ଉଚିତ୍  ଜୀବକୋଷ କାନ୍ଥର ତିଆରିରେ ସେଫଟାଜିଡିମ ବାଧା ଦିଏ ଓ ସେଫଟାଜିଡିମ ଭାଙ୍ଗିବାକୁ ଆଭିବାକ୍ଟମ ରୋକିବାରେ ସାହାଯ୍ୟ କରିଥାଏ  ୨୦୧୫ ମସିହାର ଯୁକ୍ତରାଷ୍ଟ୍ର ଏବଂ ୟୁରୋପରେ ଏହି ମିଶ୍ରଣକୁ ଚିକିତ୍ସାରେ ବ୍ୟବହାର ପାଇଁ ଅନୁମୋଦନ କରାଯାଇଥିଲା  ଏହି ଔଷଧର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନ ତାଲିକାର ଅଛି । ଯୁକ୍ତରାଷ୍ଟ୍ରରେ ୨୦୧୬ ମସିହାରୁ ଏହାର ମୂଲ୍ୟ ୭,୫୦୦ରୁ ୧୫୦୦ ଆମେରିକୀୟ ଡଲାର ଖର୍ଚ୍ଚ ହୁଏ ।
ସୁଦର୍ଶନ ଶିଳ୍ପକଳା ସଂଗ୍ରହାଳୟ ଓଡ଼ିଶାର ପୁରୀସ୍ଥିତ ଷ୍ଟେସନ ରୋଡ଼ଠାରେ ଅବସ୍ଥିତ ଏକ ଶିଳ୍ପକଳା ସଂଗ୍ରହାଳୟ । ଭାରତୀୟ ମୂର୍ତ୍ତିକାର ସୁଦର୍ଶନ ସାହୁ ଏହି ସଂଗ୍ରହାଳୟ ପ୍ରତିଷ୍ଠା କରିଥିଲେ । ଏଠାରେ ମୂର୍ତ୍ତି, ହସ୍ତଶିଳ୍ପ ସାମଗ୍ରୀ, ପଥର ଓ କାଠରେ କାରୁକାର୍ଯ୍ୟ, ଫାଇବରଗ୍ଲାସ ଏବଂ ଚିତ୍ରକଳାର ସଂଗ୍ରହ ରହିଛି । ଇତିହାସ ସୁଦର୍ଶନ ସାହୁ ଜଣେ ଅଣପାରମ୍ପରିକ ମୂର୍ତ୍ତିକାର ଓ ପୁରୀସ୍ଥିତ ନିଜ ପୈତୃକ ବାସଭବନରେ ସେ କାଠ ଓ ପଥରରେ ଏହି କଳା ଅଭ୍ୟାସ ଆରମ୍ଭ କରିଥିଲେ । ସମଗ୍ର ଭାରତ ଭ୍ରମଣ କରିବା ଏବଂ ବିଭିନ୍ନ ଅଞ୍ଚଳର ମୂର୍ତ୍ତି କଳାର ବିଭିନ୍ନ ଦିଗକୁ ବୁଝିବା ପରେ ସେ ଏକ କର୍ମଶାଳା ଏବଂ ସୋ 'ରୁମ୍ ସ୍ଥାପନ କରିବାକୁ ସ୍ଥିର କରିଥିଲେ । ୧୯୭୭ ମସିହାରେ ସେ ଏବଂ ଅନ୍ୟ ସମସାମୟିକ କଳାକାରମାନେ କଳାକାରମାନଙ୍କୁ ସେମାନଙ୍କ କଳାକୃତି ତିଆରି ଏବଂ ପ୍ରଦର୍ଶନ କରିବା ପାଇଁ ଏହି ସଂଗ୍ରହାଳୟ ପ୍ରତିଷ୍ଠା କରିଥିଲେ । ସଂଗ୍ରହ ସୁଦର୍ଶନ ଶିଳ୍ପକଳା ସଂଗ୍ରହାଳୟରେ ମୂର୍ତ୍ତି, ହସ୍ତଶିଳ୍ପ ସାମଗ୍ରୀ, ପଥର ଓ କାଠରେ କାରୁକାର୍ଯ୍ୟ, ଫାଇବରଗ୍ଲାସ ଏବଂ ଚିତ୍ରକଳାର ସଂଗ୍ରହ ରହିଛି । ଏଠାରେ କାଠ କଳାକୃତି ଓ ମୂର୍ତ୍ତି, ପଥର ଖୋଦେଇ, ଚିତ୍ରକଳା ଓ ହସ୍ତଶିଳ୍ପ ସାମଗ୍ରୀ ଆଦି ରଖାଯାଇଛି । ଏଠାରେ ଥିବା ଦୋକାନରେ ପଥର କାରୁକାର୍ଯ୍ୟ ଏବଂ ଧାତବ ମୂର୍ତ୍ତି ବିକ୍ରୀ ମଧ୍ୟ ହୋଇଥାଏ । ସଂଗ୍ରହାଳୟ ଭିତରେ ଥିବା ବୌଦ୍ଧ ମନ୍ଦିର ଜାପାନୀ ସ୍ଥାପତ୍ୟ ଶୈଳୀରେ ନିର୍ମିତ । ମନ୍ଦିର ପରିସରରେ ପାଠାଗାର, କର୍ମଶାଳା, ସୋ 'ରୁମ୍, ପ୍ରଶିକ୍ଷଣ ଓ ଆବାସିକ ସୁବିଧା ମଧ୍ୟ ରହିଛି । ମୁଖ୍ୟ ବ୍ୟକ୍ତିବିଶେଷ ସୁଦର୍ଶନ ଶିଳ୍ପକଳା ସଂଗ୍ରହାଳୟ ପ୍ରତିଷ୍ଠା ପଛରେ ସୁଦର୍ଶନ ସାହୁ ପ୍ରମୁଖ ଭୂମିକା ଗ୍ରହଣ କରିଥିଲେ । ୨୦୨୧ ମସିହାରେ ତାଙ୍କୁ ଭାରତର ଦ୍ୱିତୀୟ ସର୍ବୋଚ୍ଚ ବେସାମରିକ ସମ୍ମାନ ପଦ୍ମବିଭୂଷଣ ଏବଂ ୧୯୮୮ମସିହାରେ ଭାରତର ଚତୁର୍ଥ ସର୍ବୋଚ୍ଚ ବେସାମରିକ ସମ୍ମାନ ପଦ୍ମଶ୍ରୀରେ ସମ୍ମାନିତ କରାଯାଇଥିଲା । ପରିଚାଳନା ପ୍ରବେଶ ଏହି ସଂଗ୍ରହାଳୟ ସୋମବାରରୁ ଶୁକ୍ରବାର ପର୍ଯ୍ୟନ୍ତ ସକାଳ ୮ଟାରୁ ୧୨ଟା ଏବଂ ଅପରାହ୍ନ ୨ଟାରୁ ରାତି ୮ଟା ପର୍ଯ୍ୟନ୍ତ ଖୋଲାରହିଥାଏ । ସଂଗ୍ରହାଳୟକୁ ଯିବା ପାଇଁ ଭାରତୀୟଙ୍କ ପାଇଁ ୫ ଟଙ୍କା ଏବଂ ବିଦେଶୀ ନାଗରିକଙ୍କ ପାଇଁ ୫୦ ଟଙ୍କା ପ୍ରବେଶ ଶୁଳ୍କ ରହିଛି । ଅବସ୍ଥାନ ସଂଗ୍ରହାଳୟଟି ପୁରୀ ସହରର ଷ୍ଟେସନ ରୋଡ଼ରେ ଅବସ୍ଥିତ । ଏଠାରୁ ପୁରୀ ରେଳ ଷ୍ଟେସନଠାରୁ ୪୦୦ ମିଟର ଦୂର । ପୁରୀ ବସଷ୍ଟାଣ୍ଡ ସଂଗ୍ରହାଳୟଠାରୁ ପ୍ରାୟ ୧.୪ କିଲୋମିଟର ଦୂରରେ ଅବସ୍ଥିତ । ସଂଗ୍ରହାଳୟର ନିକଟତମ ବିମାନବନ୍ଦର ହେଉଛି ଭୁବନେଶ୍ୱରର ବିଜୁ ପଟ୍ଟନାୟକ ଅନ୍ତର୍ଜାତୀୟ ବିମାନ ବନ୍ଦର ଏବଂ ଏହା ଆନୁମାନିକ ୫୯ କିଲୋମିଟର ଦୂରରେ ଅବସ୍ଥିତ ।
ମାଛକାନ୍ଦଣା ଜଳପ୍ରପାତ ଓଡ଼ିଶାର ମୟୂରଭଞ୍ଜ ଜିଲ୍ଲାର ଏକ ପ୍ରାକୃତିକ ଜଳପ୍ରପାତ ଏବଂ ପର୍ଯ୍ୟଟନ ସ୍ଥାନ । ଏହି ତିନିଗୋଟି ଝରଣାର ସମ୍ମିଶ୍ରଣରେ ଏହି ଜଳପ୍ରପାତଟି ସୃଷ୍ଟି ହୋଇଛି, ଯାହାକି ଶିମିଳିପାଳ ଜାତୀୟ ଉଦ୍ୟାନରେ ଅବସ୍ଥିତି । ଅବସ୍ଥିତି ଏହି ଜଳପ୍ରପାତଟି ଜିଲ୍ଲା ସଦରମହକୁମା ବାରିପଦାଠାରୁ ୩୦ କି.ମି. ଦୂରରେ ଅବସ୍ଥିତ । ଜଳପ୍ରପାତ ନିକଟକୁ ଯିବାକୁ ପ୍ରଥମେ ଲୁଲୁଙ୍ଗ ପର୍ଯ୍ୟନ୍ତ ଯାନବାହନ ଯିବାଆସିବା ପାଇଁ ରାସ୍ତା ଅଛି ଏବଂ ସେଠାରେ ଥିବା ଓଟିଡିସି ବଙ୍ଗଳାଠାରୁ ପାହାଡ଼ ଉପରେ ୮ କିଲୋମିଟର ଚାଲିଚାଲି ଯିବାକୁ ପଡ଼ିଥାଏ । ଏହି ଜଳପ୍ରପାତଟି ଉଦଳାଠାରୁ ୧୮ କିଲୋମିଟର ଦୂରରେ ଅବସ୍ଥିତ । ବର୍ଣ୍ଣନ ଏହି ଜଳପ୍ରପାତର ଉଚ୍ଚତା ପ୍ରାୟ ୨ଶହ ୫୦ରୁ ୩ଶହ ଫୁଟ ହେବ । ପାଣି ପଡ଼ୁଥିବା ସ୍ଥାନରେ ସ୍ୱତନ୍ତ୍ର ଭାବେ ଏକ ଜଳକୁଣ୍ଡ ରହିଛି । ପୂର୍ବରୁ ମାଛମାନେ ଏହି ଜଳପ୍ରପାତର ନିମ୍ନସ୍ଥାନକୁ ଆସିପାରୁ ନ ଥିବାରୁ ଗୁମୁରି ଗୁମରି କାନ୍ଦୁଥିବା ଲୋକକଥା ରହିଛି, ତେଣୁ ଏହା ଲୋକମୁଖରେ ମାଛକାନ୍ଦଣା ନାମରେ ପରିଚିତ ।
ସାଇନସ୍ ନୋଡ ଡିସଫଙ୍କସନ  , ଅନ୍ୟ ନାମ ଅସୁସ୍ଥ ସାଇନସ ସିଣ୍ଡ୍ରୋମ  , ଏକ ଅସ୍ୱାଭାବିକ ହୃତ୍ ସ୍ପନ୍ଦନ ରୋଗ ଦଳ ଯେଉଁଗୁଡ଼ିକ ହୃତ୍‌ପିଣ୍ଡର ପ୍ରାଥମିକ ପେସମେକର ସାଇନୋଆଟ୍ରିଅଲ ନୋଡର ତୃଟି ଯୋଗୁ ହୁଏ  ଆରମ୍ଭରେ ଅଳ୍ପ କିଛି ଲକ୍ଷଣ ଦେଖାଯାଇପାରେ  ଏହି ରୋଗ ଆଗକୁ ବଢ଼ିବା ସହିତ ମୂର୍ଚ୍ଛା, ସିଙ୍କୋପ ହୋଇପାରେ  ଅନ୍ୟାନ୍ୟ ଲକ୍ଷଣ ମଧ୍ୟରେ ମୁଣ୍ଡ ହାଲୁକା ଲାଗିବା, ଦୃତ ହୃଦ୍‌ଗତି କିମ୍ବା ଛାତି ଯନ୍ତ୍ରଣା ହୋଇପାରେ  ବ୍ୟାୟାମ ଅନୁଯାୟୀ ଦ୍ରୁତ୍‌ପିଣ୍ଡ ଗତି ଯଥେଷ୍ଟ ହୁଏ ନାହିଁ  ରୋଗ ଜଟିଳ ହେଲେ ଆଟ୍ରିଆଲ୍ ଫାଇବ୍ରିଲେସନ୍ ହୋଇପାରେ  ଏହି ରୋଗରେ ଧୀର ହୃଦସ୍ପନ୍ଦନ ହୁଏ ଓ ସମୟ ଅନ୍ତରାଳରେ କିଛି ସମୟ ପାଇଁ ଦୃତ ଗତି ହୋଇଯାଏ  ମନ୍ଥର ହୃଦସ୍ପନ୍ଦନ ଏକ ସାଇନସ ବ୍ରାଡିକାର୍ଡ଼ିଆ, ସାଇନସ ବିରାମ କିମ୍ବା ସାଇନୋଆଟ୍ରିଆଲ ଏକ୍‌ଜିଟ ଅବରୋଧ ହୋଇପାରେ  ଦ୍ରୁତ ଗତିରେ ହୃଦସ୍ପନ୍ଦନ ହେଉଥିଲେ ତାହାକୁ ଟାଚି-ବ୍ରାଡି ସିଣ୍ଡ୍ରୋମ କୁହାଯାଏ  ଅନ୍ତର୍ନିହିତ କାର୍ଯ୍ୟବିଧିରେ ଫାଇବ୍ରୋସିସ, ଆୟୋନ ଚାନେଲ ଡିସଫଙ୍କସନ କିମ୍ବା ସାଇନୋଆଟ୍ରିଆଲ୍ ନୋଡର ପୁନଃ ନିର୍ମାଣ ହୋଇପାରେ  ଅବସ୍ଥାକୁ ଆହୁରି ଖରାପ କରିବାର ଅନ୍ୟାନ୍ୟ କାରଣଗୁଡିକ ମଧ୍ୟରେ ବିଟା ବ୍ଲକର, କ୍ୟାଲସିଅମ ଚାନେଲ ବ୍ଲକର, ଅସ୍ୱାଭାବିକ ଇଲେକ୍ଟ୍ରୋଲାଇଟ, କମ୍ ଅମ୍ଳଜାନ ଏବଂ କମ୍ ଥାଇରଏଡ୍ ହୋଇପାରେ  ଇଲେକ୍ଟ୍ରୋକାର୍ଡ଼ିଓଗ୍ରାମ   ନିଷ୍କର୍ଷ ଅନୁସାରେ ରୋଗ ନିର୍ଣ୍ଣୟ କରାଯାଏ  ଚିକିତ୍ସା ରୋଗକୁ ଖରାପ ଦିଗକୁ ନେଉଥିବା ଅବସ୍ଥାକୁ ଏଡ଼େଇବା ସହିତ ପେସମେକର ଲଗେଇ ଚିକିତ୍ସା କରାଯାଏ  ଆରମ୍ଭର ସାଧାରଣ ବୟସ ପ୍ରାୟ ୬୮ରୁ ୭୪ ବର୍ଷ ଅଟେ  ୬୫ ବର୍ଷ ବୟସରୁ ଅଧିକ ଲୋକଙ୍କ ମଧ୍ୟରୁ ପ୍ରାୟ ୦.୨% ପ୍ରଭାବିତ ହୁଅନ୍ତି  ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି  ଯୁକ୍ତରାଷ୍ଟ୍ରରେ ପେସମେକର ସ୍ଥାନିତ ହେବାର ଏହା ହେଉଛି ଏକ ସାଧାରଣ କାରଣ
ଖୁରୁମା ଜଗନ୍ନାଥଙ୍କ ପାଖରେ ଲାଗୁଥିବା ଏକ ଶୁଖିଲା ଭୋଗ  (ନୈବେଦ୍ୟ), ଯାହାକି ଛପନ ଭୋଗରୁ ଅନ୍ୟତମ  । ଖୁରୁମା ମୁଖ୍ୟତଃ ଦୁଇ ପ୍ରକାରର ହୋଇଥାଏ; ଲୁଣି ଖୁରୁମା ଓ ମିଠା ଖୁରୁମା । ଉପାଦାନ ଖୁରୁମା ପ୍ରସ୍ତୁତି ପାଇଁ ଆବଶ୍ୟକୀୟ ଉପାଦାନ: ଅଟା - ୧ କପ୍ ଅଜୱାଇନ୍ - ୧ ଚାମଚ ଲୁଣ - ସ୍ୱାଦ ଅନୁସାରେ ଭାଜିବା ପାଇଁ ଘିଅ ମିଠା ଖୁରୁମା ପାଇଁ ଚିନି ବା ଗୁଡ଼ ଆବଶ୍ୟକ ହୋଇଥାଏ ।
ବନଜା ମହାନ୍ତି ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ୧୯୭୫ ମସିହାରେ ଯାଯାବର କଥାଚିତ୍ର ଜରିଆରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଅରମ୍ଭ କରିଥିଲେ । ପ୍ରାରମ୍ଭିକ ଜୀବନ ବନଜା ମହାନ୍ତି ଓଡ଼ିଶାର ନିମାପଡ଼ାରେ ଜନ୍ମଗ୍ରହଣ କରିଥିଲେ । ଓଡ଼ିଆ କଥାଚିତ୍ରରେ ଅବଦାନ ୧୯୭୫ ମସିହାରେ ଯାଯାବର କଥାଚିତ୍ରରୁ ଅଭିନେତ୍ରୀ ଜୀବନ ଆରମ୍ଭ କରିଥିବା ବନଜା, ୮ଟି ଓଡ଼ିଆ କଥାଚିତ୍ରରେ ଅଭିନୟ କରିଛନ୍ତି । ଅଭିନୀତ ଓଡ଼ିଆ କଥାଚିତ୍ର ପୁରସ୍କାର ସେ ୧୯୭୫ ମସିହାର ଯାଯାବର କଥାଚିତ୍ର ଓ ୧୯୭୬ ମସିହାର ଗପ ହେଲେ ବି ସତ କଥାଚିତ୍ର ପାଇଁ ରାଜ୍ୟ କଥାଚିତ୍ର ପୁରସ୍କାର  (ଶ୍ରେଷ୍ଠ ଅଭନେତ୍ରୀ) ପାଇଛନ୍ତି  ।
ସୁଧାଂଶୁ ସାହୁଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ରଜାଝିଅ ସଂଗେ ହେଇଗଲା ଭାବ ୨୦୧୨ ମସିହାରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଓ ଅର୍ଚ୍ଚିତା ସାହୁ ।
ଭାସ୍କର ମାଢ଼େଇ  (ଜନ୍ମ: ୫ ଜୁନ ୧୯୬୯) ଜଣେ ଓଡ଼ିଆ ରାଜନୀତିଜ୍ଞ  । ଶ୍ରୀନାଥ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୦, ୨୦୦୪ ଓ ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ଉଦଳା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୩ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଭାସ୍କର ୧୯୬୯ ମସିହାର ଜୁନ ମାସ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭୁକିଳ ମଢ଼େଇ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ମାଟ୍ରିକ୍ । ତାଙ୍କ ପତ୍ନୀଙ୍କ ନାମ ବାସନ୍ତୀ ମଢ଼େଇ । ରାଜନୈତିକ ଜୀବନ ଭାସ୍କର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପୂର୍ବରୁ ତିନିଥର କାର୍ଯ୍ୟ କରିଛନ୍ତି ଏବଂ ବର୍ତ୍ତମାନ ୧୭ଶ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ଉଦଳା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୬,୪୦୧ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ଶ୍ରୀନାଥ ସୋରେନଙ୍କୁ ୬,୫୧୭ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଇଶ୍ୱର ଚନ୍ଦ୍ର ନାୟକ  (ମୃତ୍ୟୁ: ୮ ଫେବୃଆରୀ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଇଶ୍ୱର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୬୧ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବାଙ୍ଗିରିପୋଷି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଇଶ୍ୱର ଚନ୍ଦ୍ର ନାୟକ ବାପାଙ୍କ ନାମ ଗିରିଧାରୀ ନାୟକ । ତାଙ୍କ ପତ୍ନୀଙ୍କ ନାମ ଚମ୍ପାମଣୀ ନାୟକ । ରାଜନୈତିକ ଜୀବନ ଇଶ୍ୱର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଇଶ୍ୱର ଚନ୍ଦ୍ର ନାୟକ ୧୯୬୪ ମସିହାର ଫେବୃଆରୀ ମାସ ୮ ତାରିଖରେ ମୃତ୍ୟୁବରଣ କରିଥିଲେ । ସେ ୩ୟ ବିଧାନ ସଭାର ବିଧାୟକ ଥିବାବେଳେ ତାଙ୍କର ମୃତ୍ୟୁ ହୋଇଥିଲା ।
୧୯୭୨   ଗ୍ରେଗୋରି ପାଞ୍ଜି ଅନୁସାରେ ଶନିବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1972 ବର୍ଷ, 2 ଶହସ୍ରାବ୍ଦର 972 ବର୍ଷ, 20 ଶତାବ୍ଦୀର 72 ବର୍ଷ, ଏବଂ ୧୯୭୦ ଦଶକର 3 ବର୍ଷ ଥିଲା ।
କାହ୍ନନଗଡ଼ ଏକ ଭାରତୀୟ ପୌରପାଳିକା   ଅଟେ । ଏହା କେରଳର କସରଗୋଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କାହ୍ନନଗଡ଼ ସହରର ମୋଟ ଜନସଂଖ୍ୟା ୬୫୪୯୯ ଅଟେ । ସେଥି ମଧ୍ୟରୁ ୪୮.୨୪% ଜଣ ପରୁଷ ହୋଇଥିବା ବେଳେ ୫୧.୭୬% ଜଣ ନାରୀ ଅଟନ୍ତି । କାହ୍ନନଗଡ଼ର ସାକ୍ଷରତା ହାର ୭୮.୧୧% ଅଟେ । ଏହା ଜାତୀୟ ହାରଠାରୁ -୧୩.୨୭% ପ୍ରତିଶତ କମ ଅଟେ । ସେଥିରୁ ୩୯.୮୩% ପ୍ରତିଶତ ପୁରୁଷ ଓ ୩୮.୨୭% ନାରୀ ଅଟନ୍ତି । ୧୧.୭୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ କାହ୍ନନଗଡ଼ର ସରକାରୀ ଭାଷା ଅଟେ ।
ମିଗ୍ଲୁଷ୍ଟାଟ  (ଇଂରାଜୀ ଭାଷାରେ ), ଜାଭେସ୍କା ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଗାଉଚର ରୋଗ ପ୍ରକାର ୧  ( 1) ଏବଂ ନିମାନ-ପିକ ରୋଗ ପ୍ରକାର ଗ   ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଓଜନ ହ୍ରାସ, କମ୍ପନ, ତରଲ ଝାଡ଼ା, ଅନ୍ତନଳୀସ୍ଥ ବାୟୁ ବୃଦ୍ଧି ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ପେରିଫେରାଲ୍ ନ୍ୟୁରୋପାଥି ବା ପ୍ରାନ୍ତୀୟ ସ୍ନାୟୁରୋଗ ଏବଂ କମ୍ ରକ୍ତ ପ୍ଲାଟେଲେଟ୍ ହୋଇପାରେ । ଗର୍ଭାବସ୍ଥାରେ ଏହି ଔଷଧ ଯୋଗୁ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଗ୍ଲୁକୋସିଲସେରାମାଇଡ୍ ସିନ୍ଥେଜ୍ ଇନହିବିଟର । ୨୦୦୨ ମସିହାରେ ୟୁରୋପ ଏବଂ ୨୦୦୩ରେ ଆମେରିକାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମିଗ୍ଲୁଷ୍ଟାଟ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୪ ସପ୍ତାହର ଔଷଧ କ୍ରୟ ଖର୍ଚ୍ଚ ୨୦୨୧ ସୁଦ୍ଧା ୩୪୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୩,୦୦୦ ଡଲାର ଅଟେ ।
ଉତ୍ତମ କୁମାର ପ୍ରଧାନ ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଗାଳ୍ପିକ । ୧୯୮୮ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ  "ନଚିକେତାର ହାତ"  ପାଇଁ ଏହି ପୁରସ୍କାର ଲାଭ କରିଥିଲେ ।
ପାରୋକ୍ସିସମାଲ ସୁପ୍ରାଭେଣ୍ଟ୍ରିକୁଲାର ଟାକିକାର୍ଡ଼ିଆ  (ଇଂରାଜୀ ଭାଷାରେ ବା ) ଏକ ପ୍ରକାର ସୁପ୍ରାଭେଣ୍ଟ୍ରିକୁଲାର ଟାକିକାର୍ଡ଼ିଆ  . କୌଣସି ଲକ୍ଷଣ ଅଧିକାଂଶ ସମୟରେ ଏହି ରୋଗରେ ନ ଥାଏ  । ଅନ୍ୟଥା ଏହାର ଲକ୍ଷଣ: ଖର ସ୍ପନ୍ଦନ  ,ମୁଣ୍ଡ ହାଲୁକା ଲାଗିବା, ଝାଳ ବୋହିବା, ଅଣନିଶ୍ୱାସୀ   ଓ ଛାତି ଯନ୍ତ୍ରଣା   । ରୋଗ ଆକ୍ରମଣ ହଠାତ ଆରମ୍ଭ ଓ ହଠାତ ଶେଷ ହୋଇଯାଏ । ଏହାର କାରଣ ଅଦ୍ୟାବଧି ଅଜ୍ଞାତ ଅଛି । ଏହାର ସଙ୍କଟ କାରକମାନଙ୍କର ନାମ ମଦ, କେଫିନ  , ନିକୋଟିନ  , ମାନସିକ ଚାପ   ଓ ବଂଶାନୁକ୍ରମିକ ରୋଗ ଉଲ୍ଫ-ପାର୍କିନସନ-ହ୍ୱାଇଟ  ( - - ) ସିଣ୍ଡ୍ରୋମ  । ଇସିଜି  ( ବା ) ଚିତ୍ର ଦେଖି ରୋଗ ନିର୍ଣ୍ଣୟ କରାଯାଏ ଯେଉଁଥିରେ ଅଣଓସାରିଆ କ୍ୟୁଆରଏସ କମ୍ପ୍ଲେକ୍ସ ଓ ଦୃତ ହୃତ ସ୍ପନ୍ଦନ ଦେଖାଯାଏ ଯାହା ୧୫୦ରୁ ୨୪୦/ମିନିଟ ହୋଇଥାଏ  । ପ୍ରାରମ୍ଭିକ ଚିକିତ୍ସାରେ ଭାଗାଲ ମାନୋଭର   ଯେପରିକି ଭାଲସଲଭା ମାନୋଭର   କରାଯାଏ । ଏହ କାର୍ଯ୍ୟକାରୀ ନ ହେଲେ ଓ ସାଧାରଣ ରକ୍ତଚାପ ଥିଲେ ଆଡେନୋସିନ   ଔଷଧ ଦିଆଯାଏ । ଆଡେନୋସିନ କାର୍ଯ୍ୟକ୍ଷମ ନ ହେଲେ କ୍ୟାଲସିଅମ ଚ୍ୟାନେଲ ବ୍ଲକର   ବା ବିଟା ବ୍ଲକର   ଦିଆଯାଇପାରେ । ଏ ସମସ୍ତ କାର୍ଯକ୍ଷମ ନ ହେଲେ ସିଙ୍କ୍ରୋନାଇଜ୍ଡ କାର୍ଡ଼ିଓଭରସନ   ଚିକିତ୍ସା କରାଯାଏ । କାଥେଟର ଆବ୍ଲାସନ   ପଦ୍ଧତିରେ ଭବିଷ୍ୟତ ଆକ୍ରମଣ ପ୍ରତିଷେଧ କରାଯାଇପାରେ । ପ୍ରତି ୧୦୦୦ ଲୋକରେ ପ୍ରାୟ ୨.୩ ଜଣଙ୍କୁ ଏହି ରୋଗ ହୁଏ । ୧୨ରୁ ୪୫ ବର୍ଷ ବୟସ ମଧ୍ୟରେ ଏହି ରୋଗ ସମସ୍ୟା ଆରମ୍ଭ ହୁଏ । ପୁରୁଷଙ୍କ ଅପେକ୍ଷା ମହିଳାଙ୍କୁ ଅଧିକ ହୁଏ । ଅନ୍ୟଥା ସାଧାରଣ ହୃତପିଣ୍ଡ ଥିବା ଲୋକଙ୍କର ଫଳାଫଳ ଭଲ ହୁଏ । ଇକୋକାର୍ଡ଼ିଓଗ୍ରାମ   ସାହାଯ୍ୟରେ ଅନ୍ୟ ସମ୍ଭାବ୍ୟ ସମସ୍ୟା ଖୋଜି ସମାଧାନ କରିବାକୁ ହୁଏ ।
ଡାଇକ୍ଲୋଫେନାକ , ଏକ ବିକ୍ରୟ ନାମ ଭୋଲଟାରେନ/   ଏକ ନନ୍‌ସ୍ଟେରଏଡାଲ ଆଣ୍ଟିଇନଫ୍ଲାମେଟରି ଔଷଧ  ବା ଏନଏସଏଆଇଡି ଯାହା ଯନ୍ତ୍ରଣା ନିବାରଣ ଓ ଗାଉଟ ଭଳି ପ୍ରଦାହ ସମ୍ପନ୍ନ ରୋଗମାନଙ୍କର   ଚିକିତ୍ସା ନିମନ୍ତେ ଦିଆଯାଏ । ଏହା ପାଟିରେ ଦିଆଯାଏ ଓ ଚର୍ମରେ ମଧ୍ୟ ଲଗାଯାଏ । ଯନ୍ତ୍ରଣାର ଉପଶମ ଅଧଘଣ୍ଟା ମଧ୍ୟରେ ଆରମ୍ଭ ହୋଇ ୮ଘଣ୍ଟା ପର୍ଯ୍ୟନ୍ତ ରହେ । ପାକସ୍ଥଳୀ ସମସ୍ୟାରୁ ମୁକ୍ତି ପାଇବା ନିମନ୍ତେ ଏହାକୁ ମିସୋପ୍ରୋସ୍ଟଲ ସାଥିରେ ମିଶେଇ ବିକ୍ରୟ କରାଯାଏ । ଡାଇକ୍ଲୋଫେନାକର ପାର୍ଶ୍ୱ ପ୍ରତିକ୍ରିୟାରେ ଉଦର ଯନ୍ତ୍ରଣା  , ପାକଅନ୍ତନଳୀ ରକ୍ତସ୍ରାବ  , ଅଇ, ମୁଣ୍ଡ ଓଜନିଆ, ମୁଣ୍ଡ ବିନ୍ଧା ଓ ଫୁଲା ହୁଏ । ପ୍ରତିକ୍ରିୟା ସାଂଘାତିକ ହେଲେ ହୃତ୍‌ପିଣ୍ଡ ରୋଗ  , ସ୍ଟ୍ରୋକ, ବୃକ୍‌କ ସମସ୍ୟା   ଓ ପାକସ୍ଥଳୀ ଘାଆ   ହୁଏ । ତ୍ରୈମାସିକ ଗର୍ଭାବସ୍ଥାରେ ଏହା ଦିଆଯାଏନାହିଁ । ସ୍ତନ୍ୟପାନ   ସମୟରେ ଏହା ନିରାପଦ ଥାଏ । ଏହା ପ୍ରୋସ୍ଟାଗ୍ଲଣ୍ଡିନ   ପ୍ରସ୍ତୁତି କମେଇ କାର୍ଯ୍ୟକ୍ଷମ ହୁଏ । ଉଭୟ କ‌କ୍ସ-୧  ( -1) ଓ କ‌କ୍ସ-୨କୁ  ( -2) ଡାଇକ୍ଲୋଫେନାକ ଅବରୋଧ କରିଦିଏ  । ଡାଇକ୍ଲୋଫେନାକ ଔଷଧ ସନ ୧୯୬୫ରେ ସିବା-ଗାଇଗି କମ୍ପାନୀ ପେଟେଣ୍ଟ କରିଥିଲା ଓ ଏହା ଡାକ୍ତରୀ ବ୍ୟବ‌ହାର ନିମନ୍ତେ ସନ ୧୯୮୮ରେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତୀପ୍ରାପ୍ତ ହୋଇଥିଲା । ଏହା ଜେନେରିକ ଔଷଧ   ନାମରେ ମିଳେ । ସନ ୨୦୧୮ରେ ଯୁକ୍ତରାଷ୍ଟ୍ର ଆମେରିକାରେ ଏହାର ୧ ଡୋଜର ହୋଲସେଲ ମୂଲ୍ୟ ୦.୧୫ ଡଲାରରୁ କମ୍ ଥିଲା । ସନ ୨୦୧୬ରେ ଏହା ଯୁକ୍ତରାଷ୍ଟ୍ର ଆମେରିକାରେ ୭୮ତମ ସର୍ବାଧିକ ୯ ନିୟୁତ ପ୍ରେସକ୍ରିପସନ ହୋଇଥିବା ଔଷଧ ଥିଲା । ଏହା ସୋଡ଼ିଅମ ଓ ପୋଟାସିଅମ ସଲ୍ଟ ଆକାରରେ ମିଳେ ।
ଓମ୍ବିଟାସଭିର/ପାରିଟାପ୍ରେଭିର/ରିଟୋନାଭିର  (ଇଂରାଜୀ ଭାଷାରେ , ବିକ୍ରୟ ନାମ ଟେକନିଭାଇ/ ଓ ଭିଏକିରା ପାକ/ ) ଏକ ଔଷଧ ଯାହା ହେପାଟାଟିସ ସି ରୋଗର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ଏହା ଏକ ସ୍ଥିରିକୃତ ମାତ୍ରାର ମିଶ୍ରିତ   ଔଷଧ ଯେଉଁଥିରେ ଓମ୍ବିଟାସଭିର  , ପାରିଟାପ୍ରେଭିର  , ଓ ରିଟୋନାଭିର   ଥାଏ । ବିଶେଷତଃ ହେପାଟାଇଟିସ ସି ଭୁତାଣୁ ଜେନୋଟାଇପ ୧ ବା ୪   ସଂକ୍ରମଣ ନିମନ୍ତେ ଡାସାବୁଭିର   ଓ ରିବାଭିରିନ   ସ‌ହିତ ଏହା ଦିଆଯାଏ । ଏହାର ଆରୋଗ୍ୟ ହାର ପ୍ରାୟ ୯୫% । ଏହା ପାଟିରେ ଦିଆଯାଏ । ଏହି ଔଷଧ ସାଧାରଣତଃ ଦେହ ସ‌ହ୍ୟ କରିପାରେ । ସାଧାରଣତଃ ଅଇ, ଗଲୁ ଓ ନିଦ୍ରା ସମସ୍ୟା ଦେଖାଯାଏ । ପୂର୍ବରୁ ହେପାଟାଇଟିସ ବି ସଂକ୍ରମିତ ହୋଇଥିବା ଲୋକଙ୍କର ଆଲର୍ଜି ପ୍ରତିକ୍ରିୟା ଓ ରୋଗ ପୁନର୍ଜୀବିତ ହୋଇପାରେ । ଯକୃତ ସମସ୍ୟା   ଥିବା ଲୋକଙ୍କର ଏହା ବ୍ୟବ‌ହାର କରିବା ଉଚିତ ନୁହେଁ । ଗର୍ଭାବସ୍ଥାରେ ଏହା ହାନି କରିବା ଜଣାଯାଇନଥିଲେ ମଧ୍ୟ ଏହା ଉପରେ ଅଧିକ ଅନୁଶୀଳନ ହୋଇନାହିଁ । ଏହି ଔଷଧ ମଧ୍ୟରେ ଥିବା ପ୍ରତ୍ୟେକ ଉପାଦାନର କାର୍ଯ୍ୟବିଧି ସ୍ୱତନ୍ତ୍ର ଥାଏ । ପାରିଟାପ୍ରେଭିର ନଷ୍ଟ ହେବାରୁ ରିଟୋନାଭିର କମ୍ କରେ । ଯୁକ୍ତରାଷ୍ଟ୍ରରେ ସନ ୨୦୧୫ରେ ଡାକ୍ତରୀ ବ୍ୟବ‌ହାର ନିମନ୍ତେ ଓମ୍ବିଟାସଭିର/ପାରିଟାପ୍ରେଭିର/ରିଟୋନାଭି ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ଏହି ଔଷଧର ୧୨ ସପ୍ତାହର ଖର୍ଚ୍ଚ ପ୍ରାୟ ୩୨,୧୯୯.୯୯ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ୧୨ ସପ୍ତାହ ଚିକିତ୍ସାର ହୋଲସେଲ ମୂଲ୍ୟ ୭୬,୬୫୩.୦୦ ଆମେରିକୀୟ ଡଲାର ।
ନିଜାମ (୦୨ ଅକ୍ଟୋବର ୧୯୫୧- ୨୧ ସେପ୍ଟେମ୍ବର ୨୦୧୫) ଜଣେ ଓଡ଼ିଆ ଗୀତିକାର ଥିଲେ  । ସେ ପ୍ରାୟ ୧୬୦ଟି କଥାଚିତ୍ରରେ ୫ଶହ ଗୀତ ରଚନା କରିଥିଲେ । ୫୦ଟିରୁ ଅଧିକ କଥାଚିତ୍ର ଓ ଧାରାବାହିକରେ ସଂଳାପ ଓ ୭୦ରୁ ଅଧିକ ଯାତ୍ରା ନାଟକ ରଚନା କରିଥିଲେ । ପ୍ରାରମ୍ଭିକ ଜୀବନ ନିଜାମ କଟକର ସୁତାହାଟଠାରେ ୧୯୫୩ ମସିହାରେ ପିତା ଆସାଦ୍ ନାଜିମ୍‌ଙ୍କ ସନ୍ତାନ ଭାବେ ଜନ୍ମ ନେଇଥିଲେ । ଜଣେ ଫୁଟବଲ ଖେଳାଳି ଭାବେ ସେ ଓଡ଼ିଶାକୁ ୧୦ବର୍ଷ ଧରି ପ୍ରତିନିଧିତ୍ୱ କରିଥିଲେ । ଫୁଟବଲ ଖେଳର ଶିକ୍ଷା, ସେ ନିଜ ପିତାଙ୍କଠାରୁ ଲାଭ କରିଥିଲେ । ଏହି ଖେଳରେ ପାରଦର୍ଶିତା ଯୋଗୁଁ, ତାଙ୍କୁ ପୋଷ୍ଟାଲ ଆକାଉଣ୍ଟସରେ ଚାକିରି ମିଳିଥିଲା । ଗୀତିକାର ଜୀବନ ୧୯୭୭ ମସିହାରେ ଅନୁତାପ କଥାଚିତ୍ରରୁ ନିଜାମ, ଓଡ଼ିଆ ସିନେମା ପାଇଁ ଗୀତ ଲେଖିବା ଆରମ୍ଭ କରିଥିଲେ ।ଏହି ଚଳଚ୍ଚିତ୍ରର ଗୀତ  'ନିଦ ଭରା ରାତି ମଧୁଝରା ଜହ୍ନ'  ଖୁବ ଲୋକପ୍ରିୟ ହୋଇଥିଲା । ଏହା ପରେ ପରେ ସମର ସଲିମ ସାଇମନ, ମାନିନୀ, ଫୁଲ ଚନ୍ଦନ ପ୍ରଭୃତି ଚଳଚ୍ଚିତ୍ରରେ ଗୀତ ଲେଖି ସେ ସଫଳତା ପାଇଥିଲେ । ରଜନୀଗନ୍ଧା (୧୯୮୯) ,ଜୀବନ ସାଥୀ (୧୯୯୭) ଓ ଲକ୍ଷ୍ମୀ ପ୍ରତିମା ଚଳଚ୍ଚିତ୍ର ପାଇଁ ତାଙ୍କୁ ଶ୍ରେଷ୍ଠ ଗୀତିକାର ଭାବରେ ରାଜ୍ୟ ଚଳଚ୍ଚିତ୍ର ପୁରସ୍କାରରେ ସମ୍ମାନୀତ କରାଯାଇଥିଲା  । ୧୯୬୮-୬୯ ମସିହାରେ ଆକାଶବାଣୀ କଟକ କେନ୍ଦ୍ରରୁ ପ୍ରସାରିତ  "ଯୁବବାଣୀ"  କାର୍ଯ୍ୟକ୍ରମରେ ତାଙ୍କର ପ୍ରଥମ ଗୀତ  "ସହରର ବତି ଗଲାଣି ଲିଭି"  ପ୍ରସାରିତ ହୋଇଥିଲା । ଦେହାନ୍ତ କିଛି ଦିନ ବୃକକଜନିତ ରୋଗରେ ପୀଡ଼ିତ ହୋଇ ସେ ଭୁବନେଶ୍ୱରର ଆପୋଲୋ ହସପିଟାଲଠାରେ ଚିକିତ୍ସିତ ହେଉଥିବା ବେଳେ ୨୦୧୫ ମସିହା ସେପ୍ଟେମ୍ବର ୨୧ରେ ତାଙ୍କର ଦେହାନ୍ତ ହୋଇଥିଲା । କଟକର ଦରଘା ବଜାରଠାରେ ତାଙ୍କ ମରଶରୀରକୁ କବର ଦିଆଯାଇଥିଲା ।
ପ୍ରଥମ-ସ୍ତର ନିଳୟଅଳିନ୍ଦ ଅବରୋଧ  ( ପ୍ରଥମ ଡିଗ୍ରୀ ବ୍ଲକ୍ ) ରୋଗରେ ହୃତ୍‌ପିଣ୍ଡର ନିଳୟରୁ ଅଳିନ୍ଦକୁ ଯାଉଥିବା ବୈଦ୍ୟୁତିକ ସଙ୍କେତ ବିଳମ୍ବିତ ହୁଏ କିନ୍ତୁ ବାଧାପ୍ରାପ୍ତ ହୁଏନି  । ସାଧାରଣତଃ ଏହାର କୌଣସି ଲକ୍ଷଣ ଦେଖାଏ ନାହିଁ । କ୍ୱଚିତ୍ ଅଣନିଶ୍ୱାସ, ଥକାପଣ ଏବଂ ମୁଣ୍ଡ ହାଲୁକା ହୋଇପାରେ । ରୋଗ ଜଟିଳ ହେଲେ ଆଟ୍ରିଆଲ୍ ଫିବ୍ରିଲେସନ୍ କିମ୍ବା ଦ୍ୱିତୀୟ- କିମ୍ବା ତୃତୀୟ-ସ୍ତର ଅବରୋଧ ପର୍ଯ୍ୟନ୍ତ ଅଗ୍ରଗତି ହୋଇପାରେ । ଏହା ସାଧାରଣତଃ ଯୁବକ ଏବଂ କସରତ କରୁଥିବା ଲୋକଙ୍କର ହୁଏ । ଅନ୍ୟାନ୍ୟ କାରଣମାନଙ୍କ ମଧ୍ୟରେ ହୃଦ୍‌ଘାତ, ମାୟୋକାର୍ଡାଇଟିସ୍, ଉଚ୍ଚ ରକ୍ତ ପୋଟାସିୟମ୍ ଏବଂ କେତେକ ଔଷଧ ଯେପରିକି ବିଟା ବ୍ଲକର୍, କ୍ୟାଲସିୟମ୍ ଚ୍ୟାନେଲ୍ ବ୍ଲକର୍ସ ଏବଂ ଡିଗକ୍ସିନ ଅନ୍ତର୍ଭୁକ୍ତ ହୋଇପାରେ । ଇଲେକ୍ଟ୍ରୋକାର୍ଡିଓଗ୍ରାମଦ୍ୱାରା   ଏହି ରୋଗ ନିର୍ଣ୍ଣୟ କରାଯାଏ ଯେଉଁଥିରେ ବିନା ସ୍ପନ୍ଦନ ହାନୀ ପିଆର   ବ୍ୟବ‌ଧାନ ୨୦୦ ମିଲିସେକେଣ୍ଡରୁ ଅଧିକ ଦେଖାଯାଏ । ୩୦୦ ମିଲିସେକେଣ୍ଡରୁ ଅଧିକ ଥିଲେ  "ଚିହ୍ନିତ"  ବିବେଚନା କରାଯାଏ । ଏହା ଏକ ପ୍ରକାର ଆଟ୍ରିଓଭେଣ୍ଟ୍ରିକୁଲାର୍ ବ୍ଲକ୍ରୋଗ । ଏହି ରୋଗ ନିମନ୍ତେ ସାଧାରଣତଃ କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏନି । ରୋଗ ଅବସ୍ଥାକୁ ଖରାପ ଦିଗକୁ ନେଉଥିବା ଔଷଧ ବନ୍ଦ କରିଦିଆଯାଏ । କ୍ୱଚିତ୍  'ଚିହ୍ନିତ'  ରୋଗ ଏବଂ ଲକ୍ଷଣ ଥିବା ବ୍ୟକ୍ତିଙ୍କର ହୃତ୍‌ପିଣ୍ଡରେ ପେସମେକର ରଖାଯାଇପାରେ । ଯୁବକମାନଙ୍କ ମଧ୍ୟରେ ପ୍ରଥମ-ସ୍ତର ନିଳୟଅଳିନ୍ଦ ଅବରୋଧର ସଂକ୍ଷିପ୍ତ ଘଟଣା ଏବଂ ସାଧାରଣ ଚାଲୁଥିବା ସମସ୍ୟାଗୁଡିକ ୧%ରୁ କମ୍ ପ୍ରଭାବିତ ହୋଇଥାଏ । ୫୦ ବର୍ଷରୁ ଉର୍ଦ୍ଧ୍ୱ ବୟସର ଲୋକଙ୍କର ଏହା ଅଧିକ ସାଧାରଣ ରୋଗ ହୋଇଯାଏ । ମହିଳାମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି ।
ଚିଥ୍ରାରାଳ ଜୈନ ମନ୍ଦିର ଭାରତୀୟ ରାଜ୍ୟ ତାମିଲନାଡୁର କନ୍ୟାକୁମାରୀଠାରେ ଚିଥ୍ରାରାଳ ଗ୍ରାମ ନିକଟସ୍ଥ ଏକ ପାହାଡ ଉପରେ ନବମ ଶତାବ୍ଦୀରେ ନିର୍ମିତ ଏକ ଜୈନ ପ୍ରଶିକ୍ଷଣ କେନ୍ଦ୍ରର ଭଗ୍ନାବଶେଷ । ସ୍ଥପତ୍ୟ ଏହି ଭଗ୍ନାବଶେଷ ମାରଥାଣ୍ଡମଠାରୁ 7 କିଲୋମିଟର ଓ କନ୍ୟାକୁମାରୀଠାରୁ 55 କିଲୋମିଟର ଦୂରରେ ଅବସ୍ଥିତ । ଚିତ୍ରାରାଳର ଇତିହାସିକ ନାମ ଚିରୁଚରନାଥୁପଲ୍ଲୀ ଥିଲା , ଯାହାକୁ ଦିଗମ୍ବର ଜୈନମାନେ ଆବାସ କରିଥିଲେ । ଏଠାରେ ଥିବା ପାହାଡରେ ଥିବା ଗୁମ୍ଫାରେ ପ୍ରସ୍ତର ଖୋଦିତ ତିରଥଙ୍କର ଓ ଅନନ୍ୟ ଆରାଧ୍ୟଙ୍କ ମୂର୍ତି ରହିଛି । ଏହା ସବୁ ନବମ ଶତାବ୍ଦୀର କୀର୍ତ୍ତି । ଏଠାରେ ପ୍ରସରରୁ ଖୋଦିତଦେବୀ ଧର୍ମଦେବୀଙ୍କ ମୂର୍ତି ମଧ୍ୟ ରହିଛି । 610 ମସିହାରୁ 640 ମସିହା ଯାଏ ରାଜୁତି କରିଥିବା ରାଜା ମହେନ୍ଦ୍ରବର୍ମନଙ୍କଦ୍ୱାରା ଜୈନ ଧର୍ମର ପ୍ରସାରଣକୁ ଉତଶାହ ମିଳିଥିଲା ।
ମାଙ୍ଗାଲୋରେ ଏକ ଭାରତୀୟ ପୌର ପରିଷଦ   ଅଟେ । ଏହା କର୍ଣ୍ଣାଟକର ଦକ୍ଶିନ କନ୍ନଦ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାଙ୍ଗାଲୋରେ ୧୨.୮୬୩୯ ଉତ୍ତର ଅକ୍ଷାଂଶ ଓ ୭୪.୮୩୫୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଙ୍ଗାଲୋରେ ସହରର ମୋଟ ଜନସଂଖ୍ୟା ୩୯୮୭୪୫ ଅଟେ । ସେଥି ମଧ୍ୟରୁ ୫୦.୨୨% ଜଣ ପରୁଷ ହୋଇଥିବା ବେଳେ ୪୯.୭୮% ଜଣ ନାରୀ ଅଟନ୍ତି । ମାଙ୍ଗାଲୋରେର ସାକ୍ଷରତା ହାର ୮୨.୬୪% ଅଟେ । ଏହା ଜାତୀୟ ହାରଠାରୁ -୧୭.୮୦% ପ୍ରତିଶତ କମ ଅଟେ । ସେଥିରୁ ୪୩.୧୦% ପ୍ରତିଶତ ପୁରୁଷ ଓ ୩୯.୫୪% ନାରୀ ଅଟନ୍ତି । ୯.୩୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ମାଙ୍ଗାଲୋରେର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ମାଙ୍ଗାଲୋରେରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୧.୧ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୩.୨ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୩୬୨୦.୮ / ହୋଇଥାଏ ।
ଛେନାଝିଲି ଏକ ପାରମ୍ପାରିକ ଓଡ଼ିଆ ମିଠା । ଏହା ଛେନା ଓ ଚିନିସିରାରେ ତିଆରି । ଏହା ପ୍ରଥମ ଥର ପୁରୀର ନିମାପଡ଼ାରେ ତିଆରି ହୋଇଥିଲା । ଆର୍ତ୍ତ ସାହୁ ନାମକ ଜଣେ ବ୍ୟକ୍ତି ଏହାକୁ ପ୍ରଥମ ଥର ପାଇଁ ନିମାପଡ଼ାର ଶ୍ୟାମସୁନ୍ଦର ନାମକ ଗ୍ରାମରେ ତିଆରି କରିଥିଲେ । ଏହା ଜଗନ୍ନାଥ ମନ୍ଦିରରେ ପ୍ରସାଦ ଭାବରେ ମଧ୍ୟ ବ୍ୟବହାର କରାଯାଏ । ଉପାଦାନ ଛେନା, ଚିନି, ଅଟା, ଅଳେଇଚ ଗୁଣ୍ଡ, ଦେଶୀ ଘିଅ ଆଦି ଛେନା ଝିଲି ପ୍ରସ୍ତୁତ କରିବାରେ ବ୍ୟବହାର ହୋଇଥାଏ । ଛେନା - ୪୦୦ ଗ୍ରାମ ଚିନି - ଦୁଇ କପ ଅଟା - ଦୁଇ ଚାମଚ ଅଳେଇଚ ଗୁଣ୍ଡ - ଅଧ ଚାମଚ ଶୁଦ୍ଧ ଦେଶୀ ଘିଅ - ୫୦୦ ମିଲିଲିଟର ସାଧାରଣତଃ ଏହାସବୁଥିରେ ଏହା ହୋଇଥାଏ । କିନ୍ତୁ ପ୍ରକୃତରେ ଅନ୍ୟ କିଛି ଜିନିଷ ମଧ୍ୟେ ପଡେ ଯାହା ଆର୍ତ ସାହୁଙ୍କର ବଂଶଧରମାନେ ଗୁପ୍ତ ଭାବରେ ରଖିଛନ୍ତି । ତିଆରି ପ୍ରଣାଳୀ ଛେନା, ଅଟା ଓ ଅଳେଇଚ ଗୁଣ୍ଡକୁ ଚକଟି ସେଦୁଅ ପ୍ରସ୍ତୁତ କରାଯାଏ । ସେହି ସେଦୁଅରୁ ଝିଲି ଆକାରର ଗୁଳା ପ୍ରସ୍ତୁତ କରାଯାଇ, ଘିଅରେ ଛାଣାଯାଏ । ତାପରେ ସେଗୁଡିକୁ ଗରମ ଚିନି ଶିରାରେ ପକାଯାଏ । ଏହାର ପ୍ରସ୍ତୁତ ପ୍ରଣାଳୀ ସହଜ ଅଟେ । ନିମ୍ନରେ ଦର୍ଶାଗଲା । ଶିରା ପ୍ରସ୍ତୁତି ପ୍ରଥମେ ଆମେ ଶିରା ପ୍ରସ୍ତୁତ କରିବା । ଗୋଟିଏ କପ ପାଣି ଗରମ କରନ୍ତୁ । ପାଣି ଫୁଟିଲାପରେ ଦୁଇ କପ ଚିନି ପକାଇ ଘାଣ୍ଟନ୍ତୁ । ମନେରଖନ୍ତୁ ପାଣି ଯେତିକି କପ୍ ଦେବେ ତାହାର ଦୁଇଗୁଣା କପ୍ ଚିନି ପକାଇ ଘାଣ୍ଟିବେ । ଚିନି ପୁରା ମିଳେଇଯିବାପରେ, ଫୁଟିବା ଆରମ୍ଭ କରିବ । ବର୍ତ୍ତମାନ ଶିରା ପ୍ରସ୍ତୁତ । ସେଦୁଅ ପ୍ରସ୍ତୁତି ଛେନା ଗୋଟିଏ କପରେ ଦୁଇ ଚାମଚ ଅଟା ପକାଇ ଭଲଭାବରେ ମିଶାଇଦିଅନ୍ତୁ । ସେଥିରେ ଅଳେଇଚ ଗୁଣ୍ଡ ଅଧା ଚାମଚ ପକାନ୍ତୁ । ଭଲ ଭାବରେ ମିଶାନ୍ତୁ ଯେପରି ହାତକୁ ମସୃଣ ଲାଗିବ, କିଛି ଦାନା ଦାନା ରହିବ ନାହିଁ । ଏକ ସଫା ପଲିଥିନରେ ସେଦୁଅ ରଖନ୍ତୁ । ଏହି ପଲିଥିନରୁ ସେଦୁଅ କାଢିକରି ଆମେ ଝିଲ୍ଲୀର ଆକାର ପାଇ ପାରିବା । ଛେନା ଗୁଳା ପ୍ରସ୍ତୁତି ଏକ କଡେଇରେ ଘିଅକୁ ପକାଇ ଗରମ କରନ୍ତୁ । ଘିଅ ଉପଯୁକ୍ତ ଗରମ ହୋଇଛି କି ନାହିଁ ଜାଣିବା ନିମିତ୍ତ ଛୋଟ ସେଦୁଅ ଟିକେ ପକାନ୍ତୁ, ଯଦି ଏହା ଉପରକୁ ଉଠିଆସିଲା ତେବେ ଆମେ ଛଣା ଛଣି ନିମନ୍ତେ ପ୍ରସ୍ତୁତ । ହାତ ପାପୁଲିରେ କିଛି ତେଲ ଲଗାନ୍ତୁ ଯେଉଁଥିରେ ଝିଲ୍ଲୀର ଆକାର ଗୋଲ କରାଯିବ । ପଲିଥିନରୁ ସେଦୁଅ ଗୋଲ ଗୋଲ କରି କାଢି କଡେଇଟି ପୂର୍ଣ୍ଣ ହେବାଯାଏଁ ପକାଇ ଚାଲନ୍ତୁ । ମଧ୍ୟମ ଗ୍ୟାସ ଆଞ୍ଚରେ ଘାଣ୍ଟନ୍ତୁ । ଗାଢ଼ ସୁବର୍ଣ୍ଣ ମାଟିଆ ରଙ୍ଗ ହେଲା ପର୍ଯ୍ୟନ୍ତ ଘାଣ୍ଟି ଚାଲନ୍ତୁ । ଶେଷ ପର୍ଯ୍ୟାୟ ଛେନା ଗୁଳାଗୁଡ଼ିକୁ ପୂର୍ବରୁ ପ୍ରସ୍ତୁତ କରାଯାଇଥିବା ଶିରାରେ ବୁଡ଼ାଇ ରଖନ୍ତୁ । ମନେରଖନ୍ତୁ ଗରମ ଗରମ ଗୁଳା ପକାଇବା ସମୟରେ ଶିରା କିଞ୍ଚିତ ମାତ୍ରାରେ ଗରମ ଥିବା ଆବଶ୍ୟକ । ଏହାକୁ ପାଖାପାଖି ଦୁଇ ଘଣ୍ଟା ସମୟଧରି ବୁଡ଼ାଇ ରଖନ୍ତୁ । ଦୁଇ ଘଣ୍ଟା ପରେ ଏହା ଥଣ୍ଡା ହୋଇଯାଇଥିବ । ଆପଣ ଜାଣିଥିବେ ଛେନାଝିଲ୍ଲୀକୁ ଥଣ୍ଡା ଖାଆନ୍ତି, ବର୍ତ୍ତମାନ ଝିଲ୍ଲୀକୁ ଶୀରାରୁ କାଢନ୍ତୁ । ଛେନାଝିଲ୍ଲୀ ଏବେ ପେଟପୁଜା ପାଇଁ ପ୍ରସ୍ତୁତ ।
ଲିଙ୍ଗ ସ୍ରାବ  (ଇଂରାଜୀ ଭାଷାରେ / ପେନାଇଲ୍ ଡିସଚାର୍ଜ) ରୋଗରେ ଲିଙ୍ଗ ମୁହଁରୁ ତରଳ ପଦାର୍ଥ କ୍ଷରିତ ହୁଏ ଯାହା ମୂତ୍ର ବା ବିର୍ଯ୍ୟ ନୁହେଁ ଓ ଏହା ପୂଜ‌ଯୁକ୍ତ କିମ୍ବା ରକ୍ତପୁର୍ଣ୍ଣ ହୋଇପାରେ  । ଅନ୍ୟାନ୍ୟ ଲକ୍ଷଣଗୁଡିକ ମୂତ୍ରତ୍ୟାଗ ସମୟରେ ଜ୍ୱଳନ କିମ୍ବା ବାରମ୍ବାର ପରିସ୍ରା କରିବାର ଇଚ୍ଛା ହୋଇପାରେ  ସାଧାରଣ କାରଣ ମଧ୍ୟରେ ଗନରିଆ, କ୍ଲାମିଡିଆ, ବାଲାନାଇଟିସ, ପ୍ରୋଷ୍ଟାଟାଇଟିସ୍ ଏବଂ ଏପିଡିଡାଇମାଇଟିସ ହୋଇପାରେ  ଅନ୍ୟାନ୍ୟ କାରଣ ମଧ୍ୟରେ ଟ୍ରାଇକୋମୋନିଆସିସ୍, ଉତ୍ତେଜନା, ସାବୁନ ଜନିତ ପ୍ରତିକ୍ରିୟା ଏବଂ ପ୍ରତିକ୍ରିୟାଶୀଳ ଗଣ୍ଠି ପ୍ରଦାହ ହୋଇପାରେ । ଏକ ତୃତୀୟାଂଶ ମାମଲାରେ ଏହାର କାରଣ ଅସ୍ପଷ୍ଟ ରହିଛି । ସଙ୍କଟ କାରକମାନ: ୨୫ ବର୍ଷରୁ କମ ବୟସରେ ଯୌନ ସକ୍ରିୟତା, ନୂତନ ଯୌନ ସାଥୀ, ଅସୁନ୍ନତ ହେବା କିମ୍ବା ଅସୁରକ୍ଷିତ ଯୌନ ସମ୍ପର୍କ ରଖିଲେ ଏହା ହୋଇପାରେ । ଲିଙ୍ଗ ସ୍ରାବର ଏକ ସ୍ୱାବ ନେଇ ଜୀବାଣୁ କଲଚରଦ୍ୱାରା ରୋଗ ନିର୍ଣ୍ଣୟ ସମର୍ଥନ କରାଯାଇପାରେ  ଗନରିଆର ସ୍ରାବ ଧଳା, ହଳଦିଆ କିମ୍ବା ସବୁଜ ରଙ୍ଗର ହୋଇପାରେ  ଏଚ୍.ଆଇ.ଭି / ଏଡସ୍, ସିଫିଲିସ୍ ଏବଂ ହେପାଟାଇଟିସ୍ ସି ଭଳି ଅନ୍ୟାନ୍ୟ ଯୌନ ସଞ୍ଚାରିତ ରୋଗ ପାଇଁ ମଧ୍ୟ ପରୀକ୍ଷା କରାଯାଏ। ଗନରିଆ ଏବଂ କ୍ଲାମିଡିଆ ରୋଗର ସମ୍ଭାବ୍ୟ ଚିକିତ୍ସା ପାଇଁ ଆଣ୍ଟିବାୟୋଟିକ ସହିତ ଚିକିତ୍ସା ଆରମ୍ଭ ହୁଏ  ସେଫଟ୍ରାଇଆକ୍ସୋନ୍ ଏବଂ ଆଜିଥ୍ରୋମାଇସିନ୍ ଭଳି ଆଣ୍ଟିବାୟୋଟିକ୍ ଦିଆଯାଏ  ସଂସର୍ଗ ଚିହ୍ନଟ କରି ସେମାନଙ୍କର ମଧ୍ୟ ଚିକିତ୍ସା କରିବା ଆବଶ୍ୟକ ହୁଏ । ଲିଙ୍ଗ ସ୍ରାବ ଏକ ସାଧାରଣ ଅବସ୍ଥା ଅଟେ  ଲେନିଟିକସ ୧୫ରେ ଥିବା ପୁରାତନ ଟେଷ୍ଟାମେଣ୍ଟରେ  (ଖ୍ରୀଷ୍ଟପୂର୍ବ 528-332) ଲିଙ୍ଗ ସ୍ରାବ ବିଷୟ ଉଲ୍ଲେଖ ରହିଛି  ।
କମଳଲୋଚନ ବରାଳ ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଗାଳ୍ପିକ ଥିଲେ । ୧୯୬୫ ମସିହାରେ କ୍ଷୁଦ୍ରଗଳ୍ପ ପୁସ୍ତକ  "ଆଦି ମାନବର ଇତିବୃତ୍ତ"  ପାଇଁ ସେ ଏହି ପୁରସ୍କାର ପାଇଥିଲେ ।
ଓଜାନିମୋଡ, ବେପାର ନାମ ଜେପୋସିଆ , ହେଉଛି ଏକ ଔଷଧ ଯାହା ମଲ୍ଟିପ୍ଲ ସ୍କ୍ଲେରୋସିସ ବା ଏକାଧିକ ସ୍କ୍ଲେରୋସିସ୍  (ଏମ୍ଏସ୍) ଏବଂ ଅଲସରେଟିଭ କୋଲାଇଟିସ  ର ଚିକିତ୍ସା ପାଇଁ ବ୍ୟବହୃତ ହୁଏ  । ଏମ୍ଏସ୍ ମଧ୍ୟରେ କ୍ଲିନିକାଲ୍ ଆଇସୋଲେଟେଡ ସିଣ୍ଡ୍ରୋମ, ରିଲାପସିଙ୍ଗ-ରେମିଟିଙ୍ଗ୍ ଏବଂ ସକ୍ରିୟ ଦ୍ୱିତୀୟକ ପ୍ରଗତିଶୀଳ ରୋଗ ଅନ୍ତର୍ଭୁକ୍ତ । ଅଲସରେଟିଭ କୋଲାଇଟିସରେ ଏହି ଔଷଧ ମଧ୍ୟମରୁ ଗମ୍ଭୀର ଅବସ୍ଥା ଥିଲେ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ଯକୃତ ପ୍ରଦାହ, ଛିଡା ହେବା ସହିତ ନିମ୍ନ ରକ୍ତଚାପ, ମୂତ୍ରନଳୀ ସଂକ୍ରମଣ ଏବଂ ପିଠି ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ହୃତ୍ ସ୍ପନ୍ଦନ, ଉଚ୍ଚ ରକ୍ତଚାପ ଏବଂ ମାକୁଲାର ଇଡିମା ହୋଇପାରେ । ଗର୍ଭଧାରଣର ୩ ମାସ ପୂର୍ବରୁ କିମ୍ବା ଗର୍ଭାଧାନ ସମୟରେ ବ୍ୟବହାର କଲେ ଶିଶୁକୁ କ୍ଷତି ପହଞ୍ଚାଇପାରେ । ଏହା ଏକ ସ୍ପିଙ୍ଗୋସିନ୍-1-ଫସଫେଟ୍  ( 1 ) ରିସେପ୍ଟର ଆଗୋନିଷ୍ଟ, ଯାହାଫଳରେ ଲିମ୍ଫୋସାଇଟ୍ ମସ୍ତିଷ୍କ ଏବଂ ମେରୁଦଣ୍ଡକୁ ଯିବା ବନ୍ଦ ହୋଇଯାଏ  । ୨୦୨୦ ମସିହାରେ ଆମେରିକା, ୟୁରୋପ ଏବଂ ଅଷ୍ଟ୍ରେଲିଆରେ ଚିକିତ୍ସା ପାଇଁ ଓଜାନିମୋଡ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୪ ସପ୍ତାହର ଔଷଧ ଖର୍ଚ୍ଚ ୨୦୨୧ ସୁଦ୍ଧା ୧୪୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୭୨୦୦ ଡଲାର ଥିଲା ।
୧୯୭୭   ଗ୍ରେଗୋରି ପାଞ୍ଜି ଅନୁସାରେ ଶନିବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1977 ବର୍ଷ, 2 ଶହସ୍ରାବ୍ଦର 977 ବର୍ଷ, 20 ଶତାବ୍ଦୀର 77 ବର୍ଷ, ଏବଂ ୧୯୭୦ ଦଶକର 8 ବର୍ଷ ଥିଲା ।
ଯାଯାବର ପାନ୍ଥିକାର ଏକ ବ୍ରାଣ୍ଡ ନାମ ଅଟେ । ଓଡ଼ିଶାର ଚିହ୍ନଟ ହୋଇଥିବା ୩୪୦ଟି ପର୍ଯ୍ୟଟନ କ୍ଷେତ୍ରର ବିକାଶ ପାଇଁ ଓଡ଼ିଶା ସରକାରଙ୍କ ପର୍ଯ୍ୟଟନ ନୀତିରେ ଏହି ସ୍ୱତନ୍ତ୍ର ଯୋଜନା ଘୋଷଣା ହୋଇଥିଲା । ପର୍ଯ୍ୟଟକଙ୍କୁ ଆକୃଷ୍ଟ କରିବା ସହ ଦରକାରୀ ସୁବିଧା ସୁଯୋଗ ଜୁଟାଇବା  ଯାଯାବର  ଯୋଜନାର ମୂଳ ଉଦ୍ଦେଶ୍ୟ । ୨୦୧୫ ମସିହାରେ ନୂତନ ଯାଯାବର କୋଠା ପ୍ରତିଷ୍ଠା ପାଇଁ ୧୪୫କୋଟି ଟଙ୍କା ଆକଳନ ହୋଇଥିଲା । ଗୋଟିଏ ପର୍ଯ୍ୟଟନ ସ୍ଥଳୀରୁ ଆଉ ଏକ ପର୍ଯ୍ୟଟନ ସ୍ଥଳୀ ବା ଦୂର-ଦୁରାନ୍ତରେ ଥିବା ପର୍ଯ୍ୟଟନ ସ୍ଥଳୀ ଗୁଡ଼ିକରେ ପହଞ୍ଚିବା ବାଟରେ ଚା,ପାନ,ମୃଦୁ ପାନୀୟ ଓ ଖାଦ୍ୟ ତଥା ସାମୟିକ ବିଶ୍ରାମର ସୁବିଧା ପାଇଁ  ଯାଯାବର  ବ୍ରାଣ୍ଡରେ ୩୩ଟି ପାନ୍ଥିକା ନିର୍ମାଣ ହୋଇଛି । ଏହି ତାଲିକାରେ ସାକ୍ଷୀଗୋପାଳର ପଟ୍ଟନାୟିକା, ଭଦ୍ରକ, ବଅଁରପାଳ, ଖଲିକୋଟ, ଅନୁଗୁଳ ଓ ରେଢ଼ାଖୋଲର ମଧ୍ୟସ୍ଥାନରେ, କୋଣାର୍କ ପୁରୀ ମାରାଇନ ଡ୍ରାଇଭ ରାସ୍ତାରେ ୬ଟି ପାନ୍ଥିକା ନିର୍ମାଣ ହୋଇଥିବା ବେଳେ ପିପିଲିଠାରେ ପୂର୍ବ ନିର୍ମିତ ପାନ୍ଥିକାକୁ ଆଧୁନିକୀକରଣ କରାଯାଇଥିଲା । ଅଧିକାଂଶ ଯାଯାବର, ଓଡ଼ିଶା ଦେଇ ଯାଇଥିବା ଜାତୀୟ ରାଜପଥର କଡ଼ରେ ଅବସ୍ଥିତ ଅଛି ।  ଯାଯାବର  କୋଠାରେ ଯାତ୍ରୀଙ୍କ ପାଇଁ ବିଭିନ୍ନ ସୁବିଧା ସୁଯୋଗ ଉପଲବ୍ଧ ଥାଏ । ଏଠାରେ ଲଘୁ ଖାଦ୍ୟ, ମୃଦୁପାନୀୟ ସହ ମନ୍ଦିର ଭୋଗ ଓ ଓଡ଼ିଆ ଖାଦ୍ୟ ମିଳିଥାଏ । ଫୁଡ଼ କୋର୍ଟ ବ୍ୟତୀତ ପାନ୍ଥିକା ପରିସରରେ ଗାଲିଚା, ପିଲାମାନଙ୍କ ପାଇଁ ପାର୍କ, ଖେଳ ପଡ଼ିଆ, ହସ୍ତଶିଳ୍ପ ଓ ହସ୍ତତନ୍ତ ବିଭାଗ ଉଜ୍ଜ୍ୱଳ ଆଲୋକ ବ୍ୟବସ୍ଥା ଆଦି କାର୍ଯ୍ୟକ୍ରମ ହାତକୁ ନିଆଯାଉଛି । ଅନ୍ୟାନ୍ୟ ପାନ୍ଥିକା ପରିସରରେ ଲ୍ୟାଣ୍ଡସ୍କେପ, ଫୁଡ କୋର୍ଟ, ପାର୍କିଂପ୍ଲେସ, ଟୁରିଷ୍ଟ ହଲ ୱେବସାଇଟ ସୁଯୋଗ ଓ ପୁଷ୍କରିଣୀ ଅଛି । ୨/୩ଟି ଉନ୍ନତ ବିଶ୍ରାମାଗର, ସ୍ନାନାଗାର ସହ ସ୍ଥାନୀୟ କାରିଗର ଏବଂ ଲୋକଙ୍କ ପାଇଁ ଏହି ପ୍ରକଳ୍ପ ଉପାର୍ଜନର ମାଧ୍ୟମ ପାଇଁ ଜିଲ୍ଲାର ହସ୍ତଶିଳ୍ପ ଏବଂ ଖାଦ୍ୟସାମଗ୍ରୀ ବିକ୍ରି ପାଇଁ ଦୋକାନ ଗୃହ ଆଦି ଅଛି ।
ଘନଶ୍ୟାମ ମିଶ୍ର ଜଣେ ଭାରତୀୟ ଆୟୁର୍ବେଦିକ ଚିକିତ୍ସକ ଓ ଗବେଷକ ଥିଲେ । ଆୟୁର୍ବେଦ ଚିକିତ୍ସା କ୍ଷେତ୍ରରେ ତାଙ୍କର ଅବଦାନ ପାଇଁ, ତାଙ୍କୁ ଆୟୁର୍ବେଦ ବାଚସ୍ପତି ସମ୍ମାନରେ ଭୂଷିତ କରାଯାଇଛି । ସେ ପୁରୀର ଗୋପବନ୍ଧୁ ଆୟୁର୍ବେଦ ମହାବିଦ୍ୟାଳୟର ଅଧ୍ୟକ୍ଷ ଭାବରେ ମଧ୍ୟ କାର୍ଯ୍ୟ କରିଛନ୍ତି । କବିସୂର୍ଯ୍ୟ ନଗରଠାରେ ଆୟୁର୍ବେଦ ଔଷଧର ପ୍ରସ୍ତୁତି ଓ ଗବେଷଣା କାର୍ଯ୍ୟ ନିମନ୍ତେ ସେ  'ନ୍ୟାସନାଲ ଆୟୁର୍ବେଦ ଫାର୍ମାସୀ'  ପ୍ରତିଷ୍ଠା କରିଛନ୍ତି । କବିସୂର୍ଯ୍ୟ ନଗରଠାରେ ତାଙ୍କ ନାମରେ ଏକ ସଂସ୍କୃତ ମହାବିଦ୍ୟାଳୟ ମଧ୍ୟ ରହିଛି । ନିଜ ଜନ୍ମସ୍ଥାନ ରାଇସିଂପୁରରେ ପିତା, ବାଉରୀବନ୍ଧୁ ମିଶ୍ରଙ୍କ ନାମରେ  'ବାଉରୀବନ୍ଧୁ ପ୍ରାଥମିକ ବିଦ୍ୟାଳୟ'  ମଧ୍ୟ ପ୍ରତିଷ୍ଠା କରିଛନ୍ତି । ପିତାମାତାଙ୍କ ନାମରେ ବ୍ରହ୍ମପୁର ବିଶ୍ୱବିଦ୍ୟାଳୟରେ ସର୍ବୋଚ୍ଚ ନମ୍ବର ରଖି ପାସକରୁଥିବା ଛାତ୍ରଛାତ୍ରୀଙ୍କ ପାଇଁ ସ୍ୱର୍ଣ୍ଣପଦକ ପୁରସ୍କାରର ପ୍ରବର୍ତ୍ତନ ମଧ୍ୟ କରିଛନ୍ତି । ଏହା ବ୍ୟତିତ ସେ ଓଡ଼ିଶା ଷ୍ଟେଟ କାଉନସିଲ, ଫାକଲ୍ଟି ଅଫ ଆୟୁର୍ବେଦ ମେଡିସିନ, ସେଣ୍ଟ୍ରାଲ କାଉନସିଲ ଅଫ ମେଡିସିନର ସଭ୍ୟ ଭାବରେ କାର୍ଯ୍ୟକରିଛନ୍ତି । ସେ ଶ୍ରୀ ଜଗନ୍ନାଥ ସଂସ୍କୃତ ବିଶ୍ୱବିଦ୍ୟାଳୟର ସିନେଟ ଓ ସିଣ୍ଡିକେଟ ସଭ୍ୟ ମଧ୍ୟ ରହିଥିଲେ । ସେ  'ଦ୍ରବ୍ୟଗୁଣ କଳ୍ପତରୁ' ,  'ନେତ୍ରୋତ୍ତମ'  ଆଦି ବହୁ ଆୟୁର୍ବେଦ ପୁସ୍ତକ ମଧ୍ୟ ରଚନା କରିଯାଇଛନ୍ତି ।
ପ୍ରଭାକର ମହାରଣା ଜଣେ ଭାରତୀୟ ଓଡ଼ିଆ ଭାସ୍କର୍ଯ୍ୟ ଶିଳ୍ପୀ ଓ ଚିତ୍ରକର । ପଥର ଶିଳ୍ପ ମାଧ୍ୟମରେ ଓଡ଼ିଶାର ପାରମ୍ପାରିକ ମୂର୍ତ୍ତିକଳା ସଂରକ୍ଷଣରେ ଅବଦାନ ପାଇଁ ଭାରତର ରାଷ୍ଟ୍ରପତିଙ୍କଦ୍ବାରା ତାଙ୍କୁ ୨୦୧୮ ମସିହାରେ ପଦ୍ମଶ୍ରୀ ସମ୍ମାନ ମିଳିଥିଲା । ତାଙ୍କୁ ମିଳିଥିବା ଅନ୍ୟାନ୍ୟ ପୁରସ୍କାର ମଧ୍ୟରେ ୧୯୮୭ ମସିହାରେ ରାଜ୍ୟ ପୁରସ୍କାର, ୧୯୯୨ରେ ଜାତୀୟ ପୁରସ୍କାର, ୨୦୧୫ ମସିହାରେ ଶିଳ୍ପୀଗୁରୁ ସମ୍ମାନ ଆଦି ଅନ୍ୟତମ । ଜୀବନୀ ମହାରଣା ଓଡ଼ିଶାର ପୁରୀ ଜିଲ୍ଲାର କୋଣାର୍କ ନିକଟରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସାଧୁଚରଣ ମହାରଣା ଜଣେ କାଠକାମରେ ପାରଙ୍ଗମ ମହାରଣା ଥିଲେ । ପ୍ରଭାକର ନିଜ ଗାଁରେ ପ୍ରାଥମିକ ଶିକ୍ଷାଗ୍ରହଣ କରିଥିଲେ । ସ୍କୁଲରେ ପଢ଼ିବା ବେଳେ ସେ ଗଣିତ ଓ ସାହିତ୍ୟ ଖାତାରେ ଚିତ୍ର ଆଙ୍କୁଥିଲେ । ସେ ନିଜ ବାପାଙ୍କୁ ପ୍ରଥମ ଗୁରୁ ବୋଲି ମାନନ୍ତି । ପରେ ସେ କୋଣାର୍କ, ଭୁବନେଶ୍ୱର ଓ ପୁରୀର ବିଭିନ୍ନ ଦେଉଳକୁ ଯାଇ କଳାଭାସ୍କର୍ଯ୍ୟ ମଧ୍ୟ ଅଧ୍ୟୟନ କରିଥିଲେ । ତାଙ୍କ ବାପା ତାଙ୍କୁ ପରେ ରାଜ୍ୟ ହସ୍ତକଳା ତାଲିମ କେନ୍ଦ୍ରରେ ପଥର କଳା ଅଧ୍ୟୟନ ପାଇଁ ୧୯୫୭ ମସିହାରେ ଭର୍ତ୍ତି କରାଇଥିଲେ । ଜାତୀୟ ପୁରସ୍କାରପ୍ରାପ୍ତ ଶିଳ୍ପୀ ସତ୍ୟବାଦୀ ମହାରଣା ତାଙ୍କର ଗୁରୁ ଥିଲେ । ପରେ ସେ ଆଉ ଭାସ୍କର୍ଯ୍ୟ ଶିଳ୍ପୀଗୁରୁ ଲାଲମୋହନ ମହାରଣାଙ୍କଠାରୁ ଅଧିକ ତାଲିମ ଗ୍ରହଣ କରିଥିଲେ । ସେ ନିଜେ ଭାରତ ସରକାରଙ୍କ ଅଧୀନରେ ୯୦ରୁ ଅଧିକ ନବୀନ ଶିଳ୍ପୀଙ୍କୁ ତାଲିମ ପ୍ରଦାନ କରିଛନ୍ତି । ସେ କୋଣାର୍କର ଲୁପ୍ତପ୍ରାୟ ଭାସ୍କର୍ଯ୍ୟର ପୁନରୁତ୍ଥାନ ଓ ପଥର ଭାସ୍କର୍ଯ୍ୟକଳାକୁ କିପରି ଅଧିକ ଶିଳ୍ପୀ ଜୀବିକା ଭାବେ ଗ୍ରହଣ କରିବେ ସେଥି ଲାଗି କାର୍ଯ୍ୟକରିଆସୁଛନ୍ତି । କଳାକୃତି ତାଙ୍କ ନିର୍ମାଣକଳା ମଧ୍ୟରେ ଗୁଜରାଟର ଶକ୍ତିମାତା ମନ୍ଦିର, ନାଇଜେରିଆର ଜଗନ୍ନାଥ ମନ୍ଦିର, ତାଇୱାନର ବୁଦ୍ଧମନ୍ଦିର ଆଦି ପ୍ରଧାନ । ଓଡ଼ିଶା ପୁରାକାଳରେ ଅନେକ ବୌଧକୀର୍ତ୍ତିର କେନ୍ଦ୍ର ଥିବା ଆଧାରରେ ଭବିଷ୍ୟତରେ ବିଶ୍ୱସ୍ତରରେ ପର୍ଯ୍ୟଟକମାନଙ୍କୁ ଓଡ଼ିଶାକୁ ଅଧିକ ଆସିବାକୁ ଆଖିରେ ରଖି ୨୦୨୨ ମସିହାରେ ସେ ଭୁବନେଶ୍ୱରରେ ଏକ ବୌଦ୍ଧମନ୍ଦିର ନିର୍ମାଣ ଆରମ୍ଭ କରିଥିଲେ । ସମ୍ମାନ ଓ ପୁରସ୍କାର ଓଡ଼ିଶାର ପାରମ୍ପାରିକ ମୂର୍ତ୍ତିକଳାର ବିକାଶ ଓ ସଂରକ୍ଷଣ ନିମନ୍ତେ ତାଙ୍କୁ ୨୦୧୮ ମସିହାରେ ଭାରତର ତତ୍କାଳୀନ ରାଷ୍ଟ୍ରପତି ରାମନାଥ କୋବିନ୍ଦ ଦେଶର ଚତୁର୍ଥ ବେସାମରିକ ପୁରସ୍କାର ପଦ୍ମଶ୍ରୀ ପ୍ରଦାନ କରିଥିଲେ । ଏହି ପୁରସ୍କାର ପାଇବା ଅବସରରେ ସେ ଏହି ସମ୍ମାନର ଶ୍ରେୟ କୋଣାର୍କ ମନ୍ଦିର ନିର୍ମାଣ କରିଥିବା ବାର ଶହ ବଢ଼େଇଙ୍କୁ ଦେଇଥିଲେ । ତାଙ୍କୁ ମିଳିଥିବା ଅନ୍ୟାନ୍ୟ ପୁରସ୍କାର ମଧ୍ୟରେ ୧୯୮୭ ମସିହାରେ ଓଡ଼ିଶାର ତତ୍କାଳୀନ ମୁଖ୍ୟମନ୍ତ୍ରୀ ଜାନକୀ ବଲ୍ଲଭ ପଟ୍ଟନାୟକଙ୍କଠାରୁ ରାଜ୍ୟ ପୁରସ୍କାର, ଓ ୧୯୯୨ରେ ତତ୍କାଳୀନ ଭାରତୀୟ ପ୍ରଧାନମନ୍ତ୍ରୀ ଶଙ୍କର ଦୟାଲ ଶର୍ମାଙ୍କଠାରୁ ଜାତୀୟ ପୁରସ୍କାର, ୨୦୧୫ ମସିହାରେ ସେତେବେଳର ଭାରତୀୟ ରାଷ୍ଟ୍ରପତି ପ୍ରଣବ ମୁଖାର୍ଜୀଙ୍କଠାରୁ ଶିଳ୍ପୀଗୁରୁ ସମ୍ମାନ ଆଦି ଅନ୍ୟତମ ।
ଦିମାପୁର ଏକ ଭାରତୀୟ ଜନଗଣନା ସହର   ଅଟେ । ଏହା ନାଗାଲ୍ୟାଣ୍ଡର ଦିମପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଦିମାପୁର ସହରର ମୋଟ ଜନସଂଖ୍ୟା ୧୬୫୧୦ ଅଟେ । ସେଥି ମଧ୍ୟରୁ ୫୨.୪୦% ଜଣ ପରୁଷ ହୋଇଥିବା ବେଳେ ୪୭.୬୦% ଜଣ ନାରୀ ଅଟନ୍ତି । ଦିମାପୁରର ସାକ୍ଷରତା ହାର ୬୮.୯୩% ଅଟେ । ଏହା ଜାତୀୟ ହାରଠାରୁ -୪.୦୯% ପ୍ରତିଶତ କମ ଅଟେ । ସେଥିରୁ ୩୮.୦୨% ପ୍ରତିଶତ ପୁରୁଷ ଓ ୩୦.୯୧% ନାରୀ ଅଟନ୍ତି । ୧୬.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଇଂରାଜୀ ଦିମାପୁରର ସରକାରୀ ଭାଷା ଅଟେ ।
ମାରିଆମ ଭଟ୍ଟାଳିଳ  29 ଜାନୁଆରୀ 1954 - 25 ଫେବୃଆରୀ 1995     ଜଣେ ଭାରତୀୟ ରୋମାନ କଥୋଲିକ ଧର୍ମ ଯାଜିକା ତଥା ସମାଜ ସେବିକା ଥିଲେ । ସେ ଫ୍ରାନସିସକାନ କ୍ଲାରିଷ୍ଟ ସମଷ୍ଟିରେ ରହି ଦରିଦ୍ରମାନଙ୍କ ସେବା ଇନ୍ଦୋରଠାରେ ଡାଇସେସରେ କରୁଥିଲା । ତାଙ୍କର ଧାର୍ମିକ ନାମ  "ରାଣୀ ମାରିଆ"  ରହିଥିଲା ଓ ସେ ଜଣେ  "ନନ"  ହୋଇଥିଲେ । ତାଙ୍କର ସେବାକୁ ପ୍ରବେଶ 2003 ମସିହାରେ ହେଇ ତାଙ୍କୁ  " ଭଗବାନଙ୍କ ସେବିକା : ଉପାଧିଷ୍ଠ କରାଯାଇଥିଲା । ଜୀବନୀ ଭଟ୍ଟାଳିଳ ଙ୍କ ପିତା ପାଇଲି ଓ ମାତା ଏଲିସବା ଭିତ୍ତଳିଳ ଥିଲେ । ସେ କେରଳ ରାଜ୍ୟରେ 1954 ମସିହାରେ ଜନ୍ମ ଗ୍ରହଣ କରିଥିଲେ । ତାଙ୍କର ବପ୍ତିଜମ ସେଣ୍ଟ ଥୋମାସ ଚର୍ଚରେ 5 , ଫେବ୍ରୁୟାରୀରେ ହେଇଥିଲା । ସେ ମାଧ୍ଯମିକ ଶିକ୍ଷା ସମାପ୍ତ କଳା ପରେ ଫ୍ରାନସିକାନ କ୍ଲାରେଟ ଗୋଷ୍ଠୀରେ ଯୋଗଦାମ କରି  'ରାଣୀ ମାରୀୟା'  ନାମ ଗ୍ରହଣ କରିଥିଲେ , ସେ ତାଙ୍କର ଚୁଡାନ୍ତ ପ୍ରତିଙ୍ଗ୍ୟା 22 ମଯ 1980ରେ ଗହନ କରିଥିଲେ । ଭଟ୍ଟାଳିଳ ବିଜନୋରଠାରେ 1975ରେ ସେବା କଲେ ଓ ସେଣ୍ଟ ମାରି କାନଭେଣ୍ଟରେ 1992 ମସିହା ଯାଏ ରହିବା ପରେ ଉଦୟନଗରକୁ ବଦଳି ହେଇଥିଲେ । 25 ଫେବୃଆରୀ 1995ରେ ତାଙ୍କୁ ସେ ଇନ୍ଦୋରର ନଚାନ୍ୱୋର ପାହାଡ ନିକଟରେ ବସ ଯୋଗେ ଆସୁଥିବା ବେଳେ ସମନ୍ଦର ସିଂହ ନାମକ ଜଣେ ପେଷାଦାର ହତ୍ୟାକାରୀ ଛୁରି ଭୁଶି ହତ୍ୟା କରିଥିଲେ ।40ଟି ଗୁରୁତର ଆଘାତ ପାଇବା ପରେ ମଧ୍ୟ ସେ  " ଯୀଶୁ " ଙ୍କୁ ଡାକି ଡାକି ଶେଷ ନିଶ୍ୱାସ ତ୍ୟାଗ କରିଥିଲେ । ଭୂମିହିନ କୃଷିଜୀବୀଙ୍କ ସହ ସେ କାର୍ଯ୍ୟ କରୁଥିବାରୁ କିଛି ଖଳପ୍ରକୃତି ଜମି ମାଲିକ ତାଙ୍କର ହତ୍ୟା କରେଇଥିଲେ । କାର୍ଡିନାଲ ଓଶ୍ୱଲ୍ଡ ଗ୍ରାସିଆସ ତାଙ୍କର କାର୍ଯ୍ୟକୁ  " ଦରିଦ୍ର ଓ ଦଳିତ ଜନତାଙ୍କ ପାଇଁ ସାହସିକ ଭାବରେ ସେବା କରୁଥିଲେ "  ବୋଲି କହିଥିଲେ । ଏରଣାକୁଲମଠାରେ ତାଙ୍କ ନାମରେ ଏକ ସଂଗ୍ରହାଳୟ ରହିଛି । ଜନସଂସ୍କୃତି ରେ ତାଙ୍କୁ ହତ୍ୟା କରିଥିବା ସମନ୍ଦର ସିଂହଙ୍କ କାପୁରୁଷତା ଓ ଜଘନ୍ୟତାକୁ ନେଇ  " "  ନାମକ ଡକୁମେନ୍ତରି ଫିଲ୍ମ ନିର୍ମିତ ହେଇ 2013 ମସିହାରେ ବିଶ୍ୱ ଅନ୍ତର- ଧର୍ମ ସମନ୍ନ୍ୟୟ ଫିଲ୍ମ ଫେଷ୍ଟଭାଲରେ ପୁରସ୍କୃତ ହେଇଥିଲା । ରୋମ ସହରରେ ତାଙ୍କ ପାଇଁ  " ନିହିଲ ଅବସ୍ତାତ "  ବା  "2007 ମସିହା ରେ କରାଯାଇ ତାଙ୍କୁ ମରଣୋତ୍ତର ପ୍ରଦାନ କରାଯାଇଥିଲା ।
ସୁଜାନପୁର ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ଗୁର୍ଦସ୍ପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୁଜାନପୁର ସହରର ମୋଟ ଜନସଂଖ୍ୟା ୨୧୭୪୩ ଅଟେ । ସେଥି ମଧ୍ୟରୁ ୫୨.୧୮% ଜଣ ପରୁଷ ହୋଇଥିବା ବେଳେ ୪୭.୮୨% ଜଣ ନାରୀ ଅଟନ୍ତି । ସୁଜାନପୁରର ସାକ୍ଷରତା ହାର ୭୦.୯୩% ଅଟେ । ଏହା ଜାତୀୟ ହାରଠାରୁ ୬.୦୯% ପ୍ରତିଶତ କମ ଅଟେ । ସେଥିରୁ ୩୯.୨୭% ପ୍ରତିଶତ ପୁରୁଷ ଓ ୩୧.୬୬% ନାରୀ ଅଟନ୍ତି । ୧୧.୮୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ସୁଜାନପୁରର ସରକାରୀ ଭାଷା ଅଟେ ।
୧୯୪୮ ମସିହା ଏପ୍ରିଲ ୭ ତାରିଖରେ ଜାତିସଂଘ ପକ୍ଷରୁ ପ୍ରତିଷ୍ଠା ହେଇଥିଲା ବିଶ୍ୱ ସ୍ୱାସ୍ଥ୍ୟ ସଂଗଠନ । ବିଶ୍ୱରେ ସ୍ୱାଥ୍ୟ ସେବା ସମ୍ପର୍କିତ ବିବରଣୀ ସଂଗ୍ରହ କରିବା ଏବଂ ଏହାର ମୁକାବିଲା ଦିଗରେ ଆବଶ୍ୟକ ପଦକ୍ଷେପ ନେବା ଥିଲା ଏହି ସଂଗଠନର ଉଦ୍ଦେଶ୍ୟ ।ଏହାର ମୂଖ୍ୟାଳୟ ସୁଇଜରଲାଣ୍ଡର ଜେନେଭାଠାରେ ପ୍ରତିଷ୍ଠା ହେଇଥିଲା ।ଅବଶ୍ୟ ଏହା ପୂର୍ବରୁ ସଂଗଠନ ପ୍ରତିଷ୍ଠା ଲାଗି ୧୯୪୬ ଜୁଲାଇ ୨୨ରେ ଜାତିସଂଘର ୬୧ଟି ସଦସ୍ୟ ରାଷ୍ଟ୍ର ଏକ ରାଜିନାମା ସ୍ୱାକ୍ଷର କରିଥିଲେ ।ବିଶ୍ୱ ସ୍ୱାସ୍ଥ୍ୟ ସଂଗଠନର ପ୍ରଥମ ବୈଠକ ୧୯୪୮ ଜୁଲାଇ ୨୪ରେ ଶେଷ ହେଇଥିଲା ।ପ୍ରତିଷ୍ଠା ହେବା ଦିନରୁ ସଂଗଠନ ବିଶ୍ୱରୁ ବସନ୍ତରୋଗ ସମ୍ପୁର୍ଣ୍ଣ ଭାବେ ଲୋପ କରିବା ଲାଗି ଉଦ୍ୟମ ଆରମ୍ଭ କରିଥିଲା ଏବଂ ଏଦିଗରେ ସଫଳ ମଧ୍ୟ ହେଇଥିଲା ।
ଓଡ଼ିଶା ମୁଖ୍ୟମନ୍ତ୍ରୀ ସହାୟତା ପାଣ୍ଠି   ହେଉଛି, ବିପଦ ଏବଂ ସଙ୍କଟ ସ୍ଥିତିରେ ପ୍ରଭାବିତ ବ୍ୟକ୍ତିମାନଙ୍କୁ ସହାୟତା ଦେବା, ଗୁରୁତର ରୋଗରେ ପୀଡ଼ିତ ରୋଗୀମାନଙ୍କର ଚିକିତ୍ସା କରିବା, ଜନକଲ୍ୟାଣ ପାଇଁ ସହାୟତା ଇତ୍ୟାଦି କରିବାପାଇଁ ମୁଖ୍ୟମନ୍ତ୍ରୀଙ୍କର ଏକ ଜରୁରୀକାଳୀନ ପାଣ୍ଠି । ପ୍ରାକୃତିକ ଦୁର୍ବିପାକ ଯଥା ବନ୍ୟା, ବାତ୍ୟା, ଭୂମିକମ୍ପ, ମରୁଡ଼ି ଇତ୍ୟାଦି ଏବଂ କର୍କଟ ରୋଗର ଚିକିତ୍ସା , ବୃକକ ପ୍ରତିରୋପଣ, ମସ୍ତିଷ୍କରେ ଟ୍ୟୁମର, ହୃଦୟ ଅସ୍ତ୍ରୋପଚାର ଇତ୍ୟାଦିରେ ମଧ୍ୟ ଏହି ପାଣ୍ଠି ପ୍ରଦାନ କରାଯାଇପାରେ । ୧୯୫୪ ମସିହାରେ ଏହାକୁ ଆରମ୍ଭ କରାଯାଇଥିଲା । ଉଭୟ ରାଜ୍ୟ ସରକାରଙ୍କର ବଜେଟ ଏବଂ ସାଧାରଣ ଜନତାଙ୍କର ସିଧା ସଳଖ ଅବଦାନରୁ ଏଥିରେ ପାଣ୍ଠି ଯୋଗାଡ଼ ହୋଇଥାଏ । ପରିଚାଳନା ପୂର୍ବନିର୍ଦ୍ଧାରିତ କିଛି ରାଷ୍ଟ୍ରୀୟ ବ୍ୟାଙ୍କରେ ଏହି ପାଣ୍ଠି ଜମା କରାଯାଇଥାଏ । ଓଡ଼ିଶାର ମୁଖ୍ୟମନ୍ତ୍ରୀଙ୍କର ବିନା ଅନୁମତିରେ ଏହି ପାଣ୍ଠିରୁ ଗୋଟିଏ ବି ଟଙ୍କା ଖର୍ଚ୍ଚ କରାଯାଇ ପାରିବନି । ଓଡ଼ିଶାର ମୁଖ୍ୟ ସଚିବଙ୍କର ଅଧୀନରେ ଗଠିତ ଏକ ଟ୍ରଷ୍ଟଦ୍ୱାରା ପାଣ୍ଠିଟିର ପରିଚାଳନା ହୋଇଥାଏ । ଓଡ଼ିଶାର ଡେଭେଲପମେଣ୍ଟ କମିଶନର, ସରକାରୀ ସଚିବ, ଅର୍ଥ ବିଭାଗ, ଘରୋଇ ବିଭାଗ, ଖଜଣା ଏବଂ ଡି ଏମ ବିଭାଗ ଏହି ଟ୍ରଷ୍ଟର ସଦସ୍ୟ ରହିଥାନ୍ତି । ଉପଯୁକ୍ତ ଦରକାରୀ ବ୍ୟକ୍ତିକୁ ଯେଭଳି ଏ ସୁବିଧା ପହଞ୍ଚିପାରିବ ପ୍ରତି ଜିଲ୍ଲାର ଜିଲ୍ଲାପାଳମାନଙ୍କୁ ଏକ ନିର୍ଦ୍ଧିଷ୍ଟ ଆର୍ଥିକ ସୀମା ମଧ୍ୟରେ ଏହି ପାଣ୍ଠିରୁ ଖର୍ଚ୍ଚ କରିବାର କ୍ଷମତା ପ୍ରଦାନ କରାଯାଇଛି । ହିତାକାଂକ୍ଷୀ ୨୦୧୮ ମସିହାରେ ପ୍ରକାଶିତ ଏହି ବିଜ୍ଞପ୍ତି ଅନୁଯାଇ ନିମ୍ନଲିଖିତ ପ୍ରକାରର ବ୍ୟକ୍ତିଗଣଙ୍କୁ ପାଣ୍ଠିରୁ ଅର୍ଥ ଦେବାପାଇଁ ବିଚାର କରାଯାଇପାରେ । ଗରିବ ଏବଂ ଅସହାୟ ବ୍ୟକ୍ତି ବୃଦ୍ଧ, ବିକଳାଙ୍ଗ, ଅନାଥ, ଏଚଆଇଭି ପୀଡ଼ିତ ବ୍ୟକ୍ତି ଏବଂ ଏମାନଙ୍କୁ ସହଯୋଗ କରୁଥିବା ସଂସ୍ଥା ପ୍ରାକୃତିକ କିମ୍ବା ମନୁଷ୍ୟକୃତ ଦୁର୍ବିପାକରେ ମୃତ ବ୍ୟକ୍ତିଙ୍କର ନିକଟ ସମ୍ପର୍କୀୟ ଡାକ୍ତରୀ ଚିକିତ୍ସା ଲୋଡ଼ୁଥିବା ଗରିବ ଏବଂ ଅସହାୟ ବ୍ୟକ୍ତି ସ୍ୱାଧୀନତା ସଂଗ୍ରାମୀ ଭତ୍ତା ଲାଭ କରୁଥିବା ବ୍ୟକ୍ତିଙ୍କର ଡାକ୍ତରୀ ଚିକିତ୍ସା ବିଛିନ୍ନ/ଦୁର୍ଗମ ଅଞ୍ଚଳବାସୀଙ୍କର ଚିକିତ୍ସା ମୁଖ୍ୟମନ୍ତ୍ରୀ ସହାୟତା ପାଣ୍ଠି ଭଳି ସମାନ ଉଦ୍ଧେଶ୍ୟ ରଖୁଥିବା ସଂସ୍ଥା ଦରକାରୀ ବ୍ୟକ୍ତିଙ୍କୁ ତତକ୍ଷଣାତ ଅର୍ଥ ସହାୟତା ଦେବାପାଇଁ ଜିଲ୍ଲାପାଳଙ୍କୁ କ୍ଷମତା  (ପ୍ରତି ବ୍ଲକ ପିଛା ୧ ଲକ୍ଷ ଅନୁଦାନ ପ୍ରଦାନ କରିବାକୁ ମିଳିଥାଏ) ହରିଶ୍ଚନ୍ଦ୍ର ଯୋଜନା ଦାନ ଏହି ରିଲିଫ୍ ପାଣ୍ଠିକୁ କେବଳ ସ୍ୱେଚ୍ଛାକୃତ ଭାବେ ମିଳୁଥିବା ବ୍ୟକ୍ତିଗତ ଏବଂ ଅନୁଷ୍ଠାନିକ ଦାନକୁ ବିଧିବଦ୍ଧ ଭାବେ ଗ୍ରହଣ କରାଯାଇଥାଏ  । ସର୍ତ୍ତମୂଳକ ଅନୁଦାନ ,ଯେଉଁଠି ଦାତାଦ୍ୱାରା ଏହା ଉଲ୍ଲେଖ କରାଯାଏ କି ଅନୁଦାନର ରାଶି କୌଣସି ନିର୍ଦ୍ଧିଷ୍ଟ ଉଦ୍ଦେଶ୍ୟରେ ,ସ୍ୱୀକାର କରାଯାଏ ନାହିଁ । ଏକ ନିର୍ଦ୍ଧିଷ୍ଟ କାରଣ ପାଇଁ ନିଜର ଦାନ ଅର୍ଥ ଉପଯୋଗ ଅର୍ଥରେ ଏଥିରେ ଦାନ କରିହୁଏ ନାହିଁ । ଆୟକର ଦାଖଲ ପାଇଁ ଆୟକର ଆଇନ ୧୯୬୧ର ଅଧୀନରେ ଏହି ପାଣ୍ଠିକୁ ରିହାତି ମିଳିଛି । ସେହିପରି ଏହି ସହାୟତା ପାଣ୍ଠିକୁ ଦିଆଯାଉଥିବା ସମସ୍ତ ଦାନ ଉପରେ ଶତ ପ୍ରତିଶତ ଆୟକର ରିହାତି ମିଳୁଛି । ଏହା ଆୟକର ଆଇନ ୧୯୬୧ର ସେକ୍ସନ-୮୦ (ଜି) ଅଧୀନରେ ଏହି ରିହାତି ଦିଆଯାଇଛି  । ଏହି ପାଣ୍ଠିର ପ୍ୟାନ   ହେଲା: 4364 । ଦାନ କରିବାର ପ୍ରଣାଳୀ ନିମ୍ନଲିଖିତ ପଦ୍ଧତିରେ ଆପଣ ମୁଖ୍ୟମନ୍ତ୍ରୀ ସହାୟତା ପାଣ୍ଠିକୁ ଦାନ କରିପାରିବେ । ଏହି ଅନଲାଇନ ସେବାଟି ଫଣୀ ଘୁର୍ଣ୍ଣିବାତ୍ୟାର ଦାନ ଅର୍ଥ ସଂଗ୍ରହପାଇଁ ଆରମ୍ଭ କରାଯାଇଥିଲା । ହରିଶ୍ଚନ୍ଦ୍ର ଯୋଜନା ଗରିବ ଓ ଅଭାବଗ୍ରସ୍ତ ମୃତବ୍ୟକ୍ତିର ଅନ୍ତ୍ୟୋଷ୍ଟିକ୍ରିୟା  (ଶବ ଦାହ / କବରୀକରଣ ) ସମ୍ପାଦନା କରିବାପାଇଁ ତାଙ୍କର ନିକଟତମ ସମ୍ପର୍କୀୟଙ୍କୁ ଆର୍ଥିକ ସହାୟତା ଯୋଗାଇଦେବା କିମ୍ବା ଅଚିହ୍ନା ଶବର ଶେଷକୃତ୍ୟ କରିବା ହେଉଛି ହରିଶ୍ଚନ୍ଦ୍ର ଯୋଜନାର ମୂଳ ଲକ୍ଷ୍ୟ  । ଗ୍ରାମାଞ୍ଚଳରେ ୨,୦୦୦ ଏବଂ ସହରାଞ୍ଚଳରେ ୩,୦୦୦ ଟଙ୍କା ମିଳିଥାଏ । ଏଥିରେ ଆବେଦନ କରିବାକୁ ଇଣ୍ଟରନେଟରେ ଫର୍ମ ମିଳୁଛି ।
ଗ୍ଲିପିଜାଇଡ  (ଇଂରାଜୀ ଭାଷାରେ , ଏକ ବ୍ୟବସାୟୀକ ନାମ ଗ୍ଲୁକୋଟ୍ରଲ/ ) ଏକ ସଲଫୋନିଲୟୁରିଆ   ଶ୍ରେଣୀର ମଧୁମେହରୋଧୀ ଔଷଧ  ଯାହା ମଧୁମେହ ଟାଇପ ୨ ରୋଗର ଚିକିତ୍ସାରେ ଦିଆଯାଏ  । ଏହା ସ‌ହିତ ମଧୁମେହ ଖାଦ୍ୟ   ଖାଇବାକୁ ଉପଦେଶ ଦିଆଯାଏ । ମଧୁମେହ ଟାଇପ ୧ ରୋଗରେ ଏହା ଦେବାକୁ ନିର୍ଦ୍ଦେଶ ଦିଆଯାଏନାହିଁ । ଏହା ପାଟିରେ ଦିଆଯାଏ । ଏହାର ପ୍ରଭାବ ଅଧ ଘଣ୍ଟାଏ ମଧ୍ୟରେ ଆରମ୍ଭ ହୋଇ ଗୋଟିଏ ଦିନ ପର୍ଯ୍ୟନ୍ତ ରହେ । ଗ୍ଲିପିଜାଇଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ସ୍ୱଳ୍ପ ରକ୍ତ ଶର୍କରା   ଓ ମୁଣ୍ଡ ବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ନିଦ୍ରାଳୁ ଭାବ, ଚର୍ମ ରାସ୍ ଓ ଅସ୍ଥିରତା ବା କମ୍ପନ ହୋଇପାରେ । ଯକୃତ ରୋଗ   ବା ବୃକ୍‌କ ରୋଗ   ଥିଲେ ଗ୍ଲିପିଜାଇଡ ମାତ୍ରା ବ୍ୟବସ୍ଥିତ କରିବାକୁ ପଡ଼େ । ଗର୍ଭାବସ୍ଥା ଓ ସ୍ତନ୍ୟପାନ   ସମୟରେ ଏହା ଦିଆଯାଏନାହିଁ । ଏହା ଅଗ୍ନାଶୟକୁ   ଉତ୍ତେଜିତ କରି ଇନସୁଲିନ ବିମୋଚନ କରେ ଓ ତନ୍ତୁମାନଙ୍କର ଇନସୁଲିନ ପ୍ରତି ସମ୍ବେଦନଶୀଳତା ବୃଦ୍ଧି କରାଏ । ଯୁକ୍ତରାଷ୍ଟ୍ର ଆମେରିକାରେ ସନ ୧୯୮୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଗ୍ଲିପିଜାଇଡ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ହୋଲସେଲ ମୂଲ୍ୟ ସନ ୨୦୧୮ରେ ୦.୦୫ ଡଲାରରୁ କମ୍ ଥିଲା । ସଂଯୁକ୍ତ ରାଷ୍ଟ୍ରରେ ସନ ୨୦୧୮ରେ ଏହା ନିମନ୍ତେ ଏନଏଚଏସକୁ   ଏକ ଡୋଜ ପିଛା ୦.୦୫ ପାଉଣ୍ଡରୁ କମ୍ ଖର୍ଚ୍ଚ କରିବାକୁ ପଡ଼ୁଥିଲା । ସନ ୨୦୧୬ରେ ଯୁକ୍ତରାଷ୍ଟ୍ର ଆମେରିକାରେ ଏହାର ୧୭ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୪୪ତମ ସ୍ଥାନ ଅଧିକାର କରିଥିଲା ।
ଜଳାତଙ୍କ ଟିକା ଏକ ପ୍ରକାର ଟିକା ଯାହା ଜଳାତଙ୍କ ରୋଗକୁ ପ୍ରତିରୋଧ କରିବାକୁ ଦିଆଯାଏ । ଅନେକ ପ୍ରକାରର ଏହି ଟିକା ମିଳୁଛି ଓ ସମସ୍ତ ଟିକା ବିପଦମୁକ୍ତ ଓ ପ୍ରଭାବଶାଳୀ । କୁକୁର ଓ ବାଦୁଡ଼ି କାମୁଡ଼ା ପୂର୍ବରୁ ଓ ଭୂତାଣୁ ସଂସ୍ପର୍ଶରେ ଆସିବାର କିଛି ଦିନ ପର ପର୍ଯ୍ୟନ୍ତ ଏହା ଦିଆଯାଏ ।ତିନି ଡୋଜ ନେବା ପରେ ଦୀର୍ଘ କାଳ ନିମନ୍ତେ ଏହା କାର୍ଯ୍ୟକ୍ଷମ ରହେ । ମାଂସପେଶି ମଧ୍ୟରେ ବା ଚର୍ମରେ ଏହା ଇଞ୍ଜେକସନ ଆକାରରେ ଦିଆଯାଏ । ଭୂତାଣୁ ସଂସ୍ପର୍ଶରେ ଆସିବା ପରେ ଏହା ସ‌ହିତ ଜଳାତଙ୍କ ଇମ୍ମ୍ୟୁନୋଗ୍ଲୋବ୍ୟୁଲିନ ଦିଆଯାଏ । ଉଚ୍ଚ ସଙ୍କଟାପନ୍ନ ଲୋକଙ୍କୁ ସଂସ୍ପର୍ଶ ପୂର୍ବରୁ ଦେବାକୁ ସୁପାରିସ କରାଯାଏ । ମାନବ ଓ ଅନ୍ୟ ପଶୁମାନଙ୍କଠାରେ ଏହି ଟିକା କାର୍ଯ୍ୟକ୍ଷମ ଥାଏ । କୁକୁରଙ୍କୁ ଏହି ଟିକା ଦେଲେ ମାନବକୁ ସଂକ୍ରମଣ ହୋଇପାରେ ନାହିଁ । ସମସ୍ତ ବୟସରେ ଏହି ଟିକା ନେବା ବିପଦମୁକ୍ତ । ପ୍ରାୟ ୩୦ରୁ ୩୫% ଲୋକଙ୍କର ଇଞ୍ଜେକସନ ନେଇଥିବା ସ୍ଥାନ ଲାଲ ହୋଇଯାଏ ଓ କଷ୍ଟ ହୁଏ । ପ୍ରାୟ ୫ରୁ ୧୦ % ଲୋକଙ୍କର ଜ୍ୱର, ମୁଣ୍ଡବଥା, ବା ଅଇ ହୁଏ । ଭୁତାଣୁ ସଂସ୍ପର୍ଶରେ ଆସିବା ପରେ ଏହା ନେବାକୁ କୌଣସି ନିଷେଧ ନାହିଁ । ଅଧିକାଂଶ ଟିକାରେ ଥିମେରୋସାଲ ନ ଥାଏ । ମୁଖ୍ୟତଃ ଏସିଆ ଓ ଲାଟିନ ଆମେରିକାରେ ସ୍ନାୟୁ ତନ୍ତୁରୁ ପ୍ରସ୍ତୁତ କରାଯାଉଥିବା ଟିକା ସ୍ୱଳ୍ପ ପ୍ରଭାବୀ ଓ ଅଧିକ ପାର୍ଶ୍ୱ ପ୍ରତିକ୍ରିୟାଶୀଳ ଥାଏ । ଏହାର ବ୍ୟବ‌ହାରକୁ ଡବ୍ଲ୍ୟୁ.ଏଚ.ଓ ସୁପାରିସ କରିନାହିଁ । ପ୍ରଥମ ଜଳାତଙ୍କ ଟିକା ସନ ୧୮୮୫ରେ ପରିଚିତ ହୋଇଥିଲା ଓ ସନ ୧୯୦୮ରେ ଉନ୍ନତ ଟିକା ଆସିଥିଲା ।ସାରା ପୃଥିବୀରେ ନିୟୁତ ନିୟୁତ ଲୋକ ଏହି ଟିକା ନେଉଛନ୍ତି ଓ ପ୍ରତିବର୍ଷ ପ୍ରାୟ ୨୫୦,୦୦୦ଲୋକ ମୃତ୍ୟୁ ମୁଖରୁ ରକ୍ଷା ପାଉଛନ୍ତି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।ସନ ୨୦୧୪ଅନୁସାରେ ଗୋଟିଏ କୋର୍ଷର ହୋଲସେଲ ମୂଲ୍ୟ ୪୪ରୁ ୭୮ଆମେରିକୀୟ ଡଲାର । ଆମେରିକାରେ ଗୋଟିଏ କୋର୍ଷର ମୂଲ୍ୟ ୭୫୦ ଡଲାର ।
ସୁପ୍ରାଭେଣ୍ଟ୍ରିକୁଲାର ଟାକିକାର୍ଡ଼ିଆ  (ଇଂରାଜୀ ଭାଷାରେ ବା ) କ‌ହିଲେ ଅସାଧାରଣ ଦୃତ ହୃତ୍‌ସ୍ପନ୍ଦନ ବୁଝାଏ ଯାହା ହୃତ୍‌ପିଣ୍ଡର ଉପର ପାର୍ଶ୍ୱରେ ଥିବା ବିଦ୍ୟୁତ ସରବରାହ   ସଠିକ ଭାବରେ ନ ହେବା କାରଣରୁ ହୁଏ  । ଏହି ରୋଗ ମୂଖ୍ୟତଃ ଚାରି ପ୍ରକାର ଥାଏ ଯଥା:- ଆଟ୍ରିଆଲ ଫିବ୍ରିଲେସନ, ପାରୋକ୍ସିସମାଲ ସୁପ୍ରାଭେଣ୍ଟ୍ରିକୁଲାର ଟାକିକାର୍ଡ଼ିଆ, ଆଟ୍ରିଆଲ ଫ୍ଲଟର , ଓ ଉଲ୍ଫ-ପାର୍କିନସନ-ହ୍ୱାଇଟ ସିଣ୍ଡ୍ରୋମ   - -   । ଦୃତ ହୃତ୍‌ସ୍ପନ୍ଦନ   ମୂର୍ଚ୍ଛା ଅନୁଭବ, ଝାଳ ବୋହିବା, ଅଣନିଶ୍ୱାସୀ ଲାଗିବା   ଓ ଛାତି ଯନ୍ତ୍ରଣା   ଇତ୍ୟାଦି ଲକ୍ଷଣମାନ ଏହି ରୋଗରେ ଦେଖାଯାଏ । ଏହି ରୋଗ ଅଳିନ୍ଦରୁ   ବା ଅଳିନ୍ଦନିଳୟ   ନୋଡରୁ ଆରମ୍ଭ ହୋଇପାରେ । ଏହା ଦୁଇ ପ୍ରକାର କାର୍ଯ୍ୟବିଧିରୁ ଗୋଟିଏ ହୋଇପାରେ ଯଥା:- ପୁନଃପ୍ରବେଶ  ଯୋଗୁ ବା ସ୍ୱୟଂଚାଳିତ ହୃତ୍‌ପିଣ୍ଡ ପେଶୀ ଯୋଗୁ   ହୋଇପାରେ । ଆଉ ଏକ ପ୍ରକାର ଦୃତସ୍ପନ୍ଦନ ଭେଣ୍ଟ୍ରିକୁଲାର ଆରିଦମିଆ   ଯୋଗୁ ହୁଏ ଯାହା ନିଳୟରୁ  ( : ) ଆରମ୍ଭ ହୁଏ  । ଇସିଜି  ( : ), ହୋଲ୍ଟର ମୋନିଟର   ବା ଇଭେଣ୍ଟ ମୋନିଟର   ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ  । ରକ୍ତ ପରୀକ୍ଷା କରି ଅନ୍ୟାନ୍ୟ ଅନ୍ତର୍ନିହିତ ରୋଗ ନିର୍ଣ୍ଣୟ କରାଯାଏ ଯେପରିକି ହାଇପରପାରାଥାଇରଏଡିଜ୍ମ ଓ ଇଲେକ୍ଟ୍ରୋଲାଇଟ ଆବନର୍ମାଲିଟି   । ରୋଗର ପ୍ରକାର ଅନୁସାରେ ଚିକିତ୍ସା କରାଯାଏ । ଔଷଧ, ଡାକ୍ତରୀ ପ୍ରକ୍ରିୟା, ବା ଅପରେଶନ କରି ଚିକିତ୍ସା କରାଯାଏ । କେତେକ ରୋଗରେ ଭାଗାଲ ମାନୋଭର   ବା କାଥେଟର ଆବ୍ଲାସନ   କାର୍ଯ୍ୟକ୍ଷମ ହୁଏ । ଆଟ୍ରିଆଲ ଫିବ୍ରିଲେସନ ନିମନ୍ତେ କ୍ୟାଲସିଅମ ଚ୍ୟାନେଲ ବ୍ଲକର   ବା ବିଟା ବ୍ଲକର   ଦିଆଯାଏ । ଦୀର୍ଘକାଳୀନ ଭିତ୍ତିରେ କେତେକ ଲୋକଙ୍କର ଆସ୍ପିରିନ   ବା ୱାରଫାରିନ   ଔଷଧ ଉପକାରରେ ଆସେ । ପ୍ରତି ୧୦୦୦ ଲୋକରେ ୫ ଜଣକୁ ଆଟ୍ରିଆଲ ଫିବ୍ରିଲେସନ ହୁଏ, ୨.୩ ଜଣକୁ ପାରୋକ୍ସିସମାଲ ସୁପ୍ରାଭେଣ୍ଟ୍ରିକୁଲାର ଟାକିକାର୍ଡ଼ିଆ ହୁଏ, ୨ ଜଣକୁ ଉଲ୍ଫ-ପାର୍କିନସନ-ହ୍ୱାଇଟ ସିଣ୍ଡ୍ରୋମ ହୁଏ, ଓ ଆଟ୍ରିଆଲ ଫ୍ଲଟର ପ୍ରତି ୧୦୦୦ରେ ୦.୮ଜଣକୁ ହୁଏ ।
ପ୍ରିୟମ୍ବଦା ମହାନ୍ତି ହେଜମାଦି ଜଣେ ଓଡ଼ିଆ ବିଜ୍ଞାନୀ, ଓଡ଼ିଶୀ ନୃତ୍ୟଶିଳ୍ପୀ ଓ ଶିକ୍ଷାବିତ । ସେ ଯୁକ୍ତରାଷ୍ଟ୍ର ଆମେରିକାର ମିଚିଗାନ ବିଶ୍ୱବିଦ୍ୟାଳୟରେ ଫୁଲ୍‌ବ୍ରାଇଟ ଟ୍ରାଭେଲ୍ ଗ୍ରାଣ୍ଟ ସହ ବାର୍ବୋର ଫେଲୋସିପ୍ ଅଧୀନରେ  "ଆମେରିକାନ ଲିଓପାର୍ଡ଼ ଫ୍ରଗ ରାନା ପିପିଏନ୍ସର ମ୍ୟାଟେର୍ନାଲ ସେରମ ପ୍ରୋଟିନ ଟ୍ରାନ୍ସଫରର ରୋଲ"  ବିଷୟରେ ଗବେଷଣା କରି ପିଏଚ.ଡି. ଲାଭ କରିଥିଲେ । ସେ ଓଡ଼ିଶାର ଉତ୍କଳ ବିଶ୍ୱବିଦ୍ୟାଳୟରେ ପ୍ରଫେସର ଓ ସମ୍ବଲପୁର ବିଶ୍ୱବିଦ୍ୟାଳୟରେ କୁଳପତି ଦାୟିତ୍ୱ ନିଭାଇଥିଲେ । ଓଡ଼ିଶୀ ନୃତ୍ୟରେ ତାଙ୍କର ଅବଦାନ ନିମନ୍ତେ ତାଙ୍କୁ କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ଓ ୧୯୯୮ ମସିହାରେ ପଦ୍ମଶ୍ରୀ ପୁରସ୍କାରରେ ସମ୍ମାନୀତ କରାଯାଇଥିଲା । ପ୍ରାରମ୍ଭିକ ଜୀବନ ମହାନ୍ତି ୧୯୩୯ ମସିହା ନଭେମ୍ବର ୧୮ ତାରିଖ ଦିନ ଜନ୍ମଗ୍ରହଣ କରିଥିଲେ । ପ୍ରାରମ୍ଭିକ ଶିକ୍ଷାଲାଭ ସେ ରେଭେନ୍ସା ବାଳିକା ବିଦ୍ୟାଳୟରୁ ଶିକ୍ଷା ଲାଭ କରିଥିଲେ । ସ୍କୁଲରେ ସଙ୍ଗୀତକୁ ଇଚ୍ଛାଧୀନ ବିଷୟ ଭାବରେ ନେଇ ପଢ଼ିଥିଲେ ଓ କଲେଜରେ ବିଜ୍ଞାନ ପଢ଼ିଥିଲେ । ସେ ପ୍ରଥମେ ସମକାଳୀନ ସମାଜରେ ଝିଅମାନଙ୍କ ଡାକ୍ତରୀ ପଢ଼ା ଭଳି ନିଜେ ଡାକ୍ତରୀ ପଢ଼ିବାକୁ ଚାହୁଁଥିଲେ ହେଁ କିନ୍ତୁ କମ ବୟସ ହେତୁ ପ୍ରବେଶ ମିଳିଲା ନାହିଁ । ସେ ବି.ଏସ ସି ପାଠ୍ୟକ୍ରମରେ ନାମ ଲେଖାଇ ଜୀବ ବିଜ୍ଞାନ ଅନର୍ସ ନେଇଥିଲେ । ଏହା ପରେ ମେଡିକାଲ ସ୍କୁଲରେ ନ ପଢ଼ି ଲକ୍ଷ୍ନୌ ୟୁନିଭରସିଟିରେ ମାଷ୍ଟର ଡିଗ୍ରୀରେ ନାମ ଲେଖାଇଥିଲେ । ଉତ୍କଳ ବିଶ୍ୱବିଦ୍ୟାଳୟ ଏମ୍.ଏସ୍.ସି. ଶିକ୍ଷା ଲାଭ ପରେ ସେ ଓଡ଼ିଶାକୁ ଫେରି ଉତ୍କଳ ବିଶ୍ୱବିଦ୍ୟାଳୟରେ ପ୍ରଫେସର ଭାବେ ଯୋଗଦେଇଥିଲେ । ସେତେବେଳେ ଲାଇବ୍ରେରୀକୁ ଆସୁଥିବା ଅଳ୍ପ କେତେକ ପତ୍ରିକା ନେଇ ତାଙ୍କୁ ଗବେଷଣା କରିବାକୁ ପଡୁଥିଲା । ପରେ ସେ ମିଚିଗାନ ବିଶ୍ୱବିଦ୍ୟାଳୟରେ ଫୁଲ୍‌ବ୍ରାଇଟ ଟ୍ରାଭେଲ୍ ଗ୍ରାଣ୍ଟ ସହ ବାର୍ବୋର ଫେଲୋସିପ୍ ମିଳିଥିଲା । ସେ ସେଠାରେ ପ୍ରାଣୀ ବିଜ୍ଞାନ ବିଭାଗରେ ଯୋଗଦେଇଥିଲେ । ମିଚିଗାନ ବିଶ୍ୱବିଦ୍ୟାଳୟ ତାଙ୍କୁ ପୂର୍ବ ପାଠ୍ୟକ୍ରମରେ ବହି ପାଠ କେବଳ ଜିଆ, ଗିନିପିଗ ଇତ୍ୟାଦି ହାତରେ ବ୍ୟବଚ୍ଛେଦ ଓ ସାଇତା ହୋଇଥିବା ଜୀବଜନ୍ତୁଙ୍କ ଶବ ସହ ଶିକ୍ଷାଲାଭ କରିବାକୁ ହେଉଥିଲା । ସେ ମିଚିଗାନରେ ବେଙ୍ଗ ଅଣ୍ଡା ନିଷିକ୍ତ କରିବା, କୁକୁଡା ଅଣ୍ଡାରେ ଜୀବନ୍ତ ତନ୍ତୁ ଗ୍ରାଫ୍ଟ କରିବା ଆଦି ପରୀକ୍ଷା ନିରୀକ୍ଷା ଆରମ୍ଭ କଲେ । ଶରୀରତତ୍ତ୍ୱ, କୋଷ ଜୀବବିଜ୍ଞାନ ଓ ଜେନେଟିକ ଓ ପୋଷ୍ଟ-ଜେନେଟିକ କୋଡ଼ ଆବିଷ୍କୃତ ହେବା ସହ ଜୀବ ବିଜ୍ଞାନ ଉନ୍ନତ ହେଉଥିଲା । ଗର୍ଭାଧାନ ବିସ୍ମୟ, ଅଣ୍ଡାର ଗୈଋକ ବିଭାଜନ ଆଦିର ଜେନେଟିକ ପ୍ରୋଗ୍ରାମିଙ୍ଗ ଆଦି ଦେଖି ସେ ଡେଭଲପମେଣ୍ଟାଲ ବିଜ୍ଞାନ ପ୍ରତି ଆକର୍ଷିତ ହେଲି । ତାଙ୍କର ପି.ଏଚ.ଡି. ବିଷୟ ଥିଲା ଆମେରିକାନ ଲିଓପାର୍ଡ଼ ଫ୍ରଗ ରାନା ପିପିଏନ୍ସର ମ୍ୟାଟେର୍ନାଲ ସେରମ ପ୍ରୋଟିନ ଟ୍ରାନ୍ସଫରର ରୋଲ । ଭାରତ ଫେରିବା ଓ ଗବେଷଣା ମିଚିଗାନରେ ତାଙ୍କର ଗବେଷଣା ପରେ ସେ ଉତ୍କଳ ବିଶ୍ୱବିଦ୍ୟାଳୟକୁ ଫେରିଥିଲେ । ସେଠାରେ ସେ ଉଭୟଚର ଓ ବିପଦଗ୍ରସ୍ତ ସରୀସୃପଙ୍କ ଗବେଷଣା ନିମନ୍ତେ ଏକ ଲାବୋରେଟରୀ ସ୍ଥାପନା କଲେ । ବେଙ୍ଗଫୁଲାର ଲାଞ୍ଜ ଭିଟାମିନ କ ସଂସ୍ପର୍ଶରେ  (ଆଇ. ଏ. ନିଆଜିଙ୍କଦ୍ୱାରା ପ୍ରଥମେ ଆବିଷ୍କୃତ) ଆଣି ଗୋଡ଼ରେ ବଦଳାଇବାରେ ସେ ସଫଳ ହେଲେ  । ତାଙ୍କର ଏହି ଗବେଷଣା ପ୍ରସୂତ ହୋମିଓଟିକ ଟ୍ରାନସଫରମେସନ ନେଚର ପତ୍ରିକାରେ ୧୯୯୨ ମସିହାରେ ପ୍ରକାଶିତ ହୋଇଥିଲା । ଏହାଦ୍ୱାରା ତାଙ୍କର ଲାବୋରେଟୋରୀ ଆନ୍ତର୍ଜାତୀୟ ସ୍ତରରେ ନାମ କଲା । ଇଣ୍ଡିଆନ ଡେଭଲପମେଣ୍ଟାଲ ବାୟୋଲୋଜିର ସେ ପ୍ରଥମ ମହିଳା ସଭାପତି ଭାବେ ଦାୟିତ୍ୱ ସମ୍ଭାଳିଥିଲେ । ୧୯୯୫ରୁ ୧୯୯୮ ପର୍ଯ୍ୟନ୍ତ ସେ ସମ୍ବଲପୁର ବିଶ୍ୱବିଦ୍ୟାଳୟର ପ୍ରଥମ ମହିଳା କୁଳପତି ଭାବେ କାମ କରିଥିଲେ । ରଚନା ସେ ନିଜ ଝିଅ ଅହଲ୍ୟାଙ୍କ ସହ ମିଶି  'ଓଡ଼ିଶୀ'  ନାମକ ପୁସ୍ତକ ରଚନା କରିଅଛନ୍ତି ।
ବୋୖଦ୍ଧ ଧର୍ମର ତିନୋଟି ରତ୍ନ ରହିଛି । ଯାହା ତ୍ରିରତ୍ନ ନାମରେ ପରିଚିତ।ଯଥା: ବୁଦ୍ଧ, ଧାମ, ସାଙ୍ଗ । ୧  ବୁଦ୍ଧ ଯାହାର ଅର୍ଥ ହେଉଛି ପ୍ରତ୍ୟକ ମଣିଷର ସର୍ବୋଚ୍ଚ ଆଧ୍ୟାତ୍ମିକ ସାମର୍ଥ୍ୟ। ୨  ଧାମ ଯାହାର ଅର୍ଥ ହେଉଛି ବୁଦ୍ଧଙ୍କ ଶିକ୍ଷାକୁ ବୁଝାଏ। ୩  ସାଙ୍ଗର ଅର୍ଥ ବୋୖଦ୍ଧ ଧର୍ମ ଗ୍ରହଣ/ ଅଭ୍ୟାସ କରୁଥିବା ଭିକ୍ଷୁକମାନଙ୍କର ସଂଗଠନ।
ଧବଳେଶ୍ୱର ଶିବ ମନ୍ଦିର ଓଡ଼ିଶାର କଟକ ଜିଲ୍ଲାରେ ଅବସ୍ଥିତ ଏକ ମହାଦେବ ମନ୍ଦିର । ଭୌଗୋଳିକ ଅବସ୍ଥିତି ଭୁବନେଶ୍ୱରରୁ ବାରଙ୍ଗ ଓ ନରାଜ ଦେଇକି ଅଥବା କଟକ ଚୌଦ୍ୱାର ଦେଇକି ଧବଳେଶ୍ୱର ଦ୍ୱୀପକୁ ଯାଇହୁଏ । ଧବଳେଶ୍ୱର ଦ୍ୱୀପ ଧବଳେଶ୍ୱର ମହାଦେବଙ୍କ ପାଇଁ ପ୍ରସିଦ୍ଧ । ଭୁବନେଶ୍ୱରରୁ ଧବଳେଶ୍ୱର ଦୂରତା 52 ଓ କଟକରୁ 27 । ଏହି ଦ୍ୱୀପ ଚାରି ପାଖେ ମହାନଦୀ ବହିଯାଇଛି । ଏହି ଦ୍ୱୀପକୁ ଡଙ୍ଗା ଓ ଝୁଲା ପୋଲଦ୍ୱାରା ଯାଇହୁଏ । ଗିରିଜା ପ୍ରସାଦ ନନ୍ଦ ପର୍ବ ପର୍ବାଣି ଏହା ଏକ ଶୈବ ପୀଠ ହୋଇଥିବାରୁ ମହାଶିବରାତ୍ରି ସହ ଶୀତଳ ଷଷ୍ଠୀ ଓ ଅଶୋକାଷ୍ଟମୀ ମହାଡ଼ମ୍ବରରେ ପାଳିତ ହୁଏ । ଅନ୍ୟାନ୍ୟ ପର୍ବ ମଧ୍ୟ ଏଠାରେ ପାଳିତ ହୁଏ । କାର୍ତ୍ତିକ ମାସରେ ଖାସ କରି ସୋମବାର ମାନଙ୍କରେ ଏଠାରେ ପ୍ରବଳ ଭିଡ଼ ପରିଲକ୍ଷିତ ହୁଏ । ପୁରୀ ଶ୍ରୀମନ୍ଦିର ପରି ଏଠାରେ ପୂର୍ବପୁରୁଷଙ୍କ ପ୍ରତି ପିଣ୍ଡ ଦାନ କରାଯାଏ । ଖାସ୍ କରି କାର୍ତିକ ମାସର ବଡ଼ଠଶାରେ ଏଠାରେ ପ୍ରବଳ ଭକ୍ତ କଂ ସମାଗମ ହୋଇଥାଏ ସୁବିଧା ସୁଯୋଗ ୫ବର୍ଷ ପୂର୍ବେ ଲୋକେ ଏଠାକୁ ଡଙ୍ଗା ଦେଇ ଯାଉଥିଲେ । କିନ୍ତୁ କାର୍ତ୍ତିକ ମାସରେ ବର୍ଦ୍ଧିତ ପର୍ଯ୍ୟଟକ ଓ ବଢୁଥିବା ଦୁର୍ଘଟଣାକୁ ଦେଖି ଓଡ଼ିଶା ସରକାର ଏଠାରେ ଏକ ପାଦଚଲା ଝୁଲାପୋଲ ନିର୍ମାଣ କରିଛନ୍ତି । ଏହା ଏସିଆର ଦୀର୍ଘତମ ପାଦଚଲା ଝୁଲାପୋଲ । ସରକାରଙ୍କଦ୍ୱାରା ଏଠାରେ ଏକ ପର୍ଯ୍ୟବେକ୍ଷଣ କୋଠା ମଧ୍ୟ ଅଛି । ଯାହା ଦେଖିବେ ଏହା ଏକ ଦ୍ୱୀପ ହୋଇଥିବାରୁ ଏହାର ପ୍ରାକୃତିକ ସୌନ୍ଦର୍ଯ୍ୟ ବେଶ ମନୋରମ । ମେଘୁଆ ପାଗ ନହେଲେ ଶୀତ ଋତୁ ଏସ୍ଥାନକୁ ଯିବାର ପ୍ରକୃଷ୍ଟ ସମୟ । ଏଠାରେ ନଉକା ବିହାରର ସୁଯୋଗ ମଧ୍ୟ ରହିଛି । ମହାନଦୀରୁ ଧବଳେଶ୍ୱର ମନ୍ଦିରର ଦୃଶ୍ୟ ଅତ୍ୟନ୍ତ ମନୋରମ ।